2 Bulan Mampu Selesaikan Hutang 20K, Wanita Ini Guna 3 Tip Kena Buat! Patutlah Berjaya!

Nak merancangan kewangan ni kena betul. Jika salah rancang memang hilang duit simpanan.

Malah ada yang hutang lama dibayar lagi akibat salah perancangan. Jadi untuk merancang kewangan ni kena nekad baru menjadi!

Sebagaimana wanita ini, dia nekad untuk melangsaikan hutang RM20,000 akhirnya berjaya dengan perancangan yang teliti.

Nak tahu,  jom ikuti caranya.

DUA BULAN SETTLE HUTANG!

Rupanya bila dah belajar restructure semula kewangan peribadi, baru nampak nak buat macam mana. So memang all out la 2 bulan ni.

Sebenarnya saya dah mula plan untuk setelkan hutang sejak 7 tahun lepas. Tapi proses tu lambat sebab tak tahu Debt Buster Method.

Jangan risau takde bisnes besar.
Jangan risau kalau gaji kecil.
Jangan risau kalau takde support anda.

Disclaimer: Ini adalah pengalaman saya sendiri. Mungkin result nya berbeza dengan anda.

Sebab ada jalannya. Cuma step dia agak panjang. Tapi saya kongsikan 3 tips mudah ni kat anda semua:

1. Tuliskan semua hutang

Pilih hutang mana nak setel dulu

Saya sendiri bincang dengan coach kewangan hutang mana yang patut setel dulu

Fokus untuk setelkan satu hutang dulu

Wajib tulis semua hutang dan jumlah baki

2. Tambah pendapatan

Ramai stuck dekat sini sebenarnya

Nak tambah pendapatan ada kaedah dan seninya

Ada 5 kaedah untuk tambah pendapatan

Setiap kaedah ada prosesnya

Kalau betul cara insyaallah boleh dapat lebih 10k.

Bila hutang selesai, memang tidur lena la. Dan duit lebihan yang patut bayar hutang saya boleh guna untuk benda yang lebih bermanfaat. Best kannn.

Alhamdulillah saya dah buat dan berjaya setelkan hutang RM20K yang mengganggu hidup saya. Lebih sakit hati kalau hutang disebabkan orang lain.

Jom bebas hutang sama-sama

Sumber: Eyfa Emir


“Wanita Ni Special, Mulut Membebel Tapi Tangan Dan Kaki Bergerak Buat Kerja” Suami Kena Hargai Isteri Yang Tak Berkira Buat Kerja Rumah!

Kehidupan rumahtangga perlu saling lengkap melengkapi. Tidak perlu menjadi terlalu sempurna terima seadanya pasangan.

Salah satu sikap isteri yang biasa adalah suka membebel atau berleter. Namun semua kerja rumah dibuatnya dengan sempurna.

Sebagaimana perkongsia lelaki ini, melahirkan rasa syukur mempunyai isteri yang saling melengkapi. Biarpun isterinya begitu, tapi segala urusan kerja rumah tetap dilakukan.

Beliau berharap, suami diluar sana menghargai isteri sebegini. Katanya kehidupan selesa kini adalah berkat saling melengkapi antara satu sama lain.

Ikuti lanjut perkongsian beliau.

Orang perempuan memang bukan dari planet bumi. Semua orang pun tahu, orang wanita memang special dan dalam kelas tersendiri. Bila mulut dia bergerak sebab berleter, tangan dan kaki dia jugak bergerak sebab buat kerja. Tanyalah mana-mana perempuan yang bagus kat luar sana. Mereka memang cepat dan cekap. Mereka boleh buat banyak benda dalam satu-satu masa.

Sambil-sambil masak untuk seisi keluarga, sempat lagi mengemas rumah. Sambil-sambil lalu nak ke dapur, sempat lagi capai kain baju letak dalam mesin basuh.
Sambil-sambil menyapu sampah dan mengemop lantai, sempat lagi tengok dan ajar anak-anak buat homework dan kerja sekolah.
Sambil-sambil tengok TV cerita kegemaran, sempat lagi lipat kain baju yang bertimbun-timbun.

Itu semua keistimewaan orang perempuan yang takde pada orang lelaki. Mulut dan kaki tangan sama pantas sama laju.
Sebab tu saya kagum dengan isteri saya. Orang lain saya tak tahu. Pengalaman masing-masing mungkin berbeza.

Cuma nak bagitahunya saya syukur sangat dapat isteri macam isteri saya sekarang ni. Biarlah orang lain cakap saya mengada-ngada ke, apa ke.. tapi saya nak sebut dan cerita jugak benda ni.

Isteri saya memang rajin. Dia juga pengemas. Dia takleh tengok rumah bersepah. Letih macamana pun dia akan kemaskan jugak.
Sambil berleter, sambil mengemas. Sambil marah anak-anak dan suami yang malas, akhir sekali dia akan kemaskan jugak.

Dengan kerja sekolah yang bertimbun, dengan macam-macam tanggungjawab yang sekolah bagi lagi.. kerja kat rumah dia akan bereskan jugak.
Allah…

Malam tadi saya sampai rumah dari Perak dah jam 11 malam. Bila saya sampai, isteri saya masih di meja mengadap komputer. Nampak macam tengah buat kerja sekolah.
Saya tengok beg-beg pakaian dah tersusun elok kat pintu. Kami sekeluarga memang plan nak balik kampung hari ni. Maklumlah… dah 3 bulan lebih tak balik kampung
Maknanya masa saya di Perak, semua pakaian untuk seisi keluarga, dia dah kemaskan. Habis mengemas, sambung pulak buat kerja sekolah.

Saya lepas mandi, saya tidur dulu. Rancangannya nak bertolak balik awal pagi. Masa saya masuk tidur, isteri saya masih di meja buat kerja. Sedar-sedar, isteri saya kejut saya suruh bangun. Tengok jam pukul 5 pagi. Pukul berapa dia tidur? Pukul berapa dia bangun?
Mesin basuh tengah operasi. Saya tengok wife saya tengah bersihkan peti sejuk. Dia minta tolong saya jemurkan kain dalam baldi sambil-sambil dia kejut dan siapkan anak-anak.
Allah… itu yang saya makin kagum dengan orang perempuan ni. Semua benda diuruskan dengan begitu superb.

Memang Allah cipta orang perempuan ni istimewa. Serba boleh dan penuh dengan sifat kasih sayang dan tanggungjawab. Kalau takde isteri yang baik ni, memang porak peranda keluarga. Boleh jadi huru-hara orang lelaki dibuatnya.

SUAMI KENA HARGAI ISTERI

Kita orang lelaki dah rasa macam sibuk bebenor dan banyak benda kita nak kena fikir kan? Tapi, bila tengok orang perempuan sebelah kita, kita ni takde apa yang kita buat sebenarnya. Isteri sekarang ni bukan macam dulu. Diorang ada kerjaya sendiri yang nak kena hadap. Diaorang ada suami yang nak kena belai. Diorang ada anak-anak yang nak kena bimbing. Diorang ada rumah tangga yang nak kena urus.
Pendek kata, kata takde orang perempuan, mati terkangkang la golongan suami dan ayah-ayah ni.

Kita ingat kita bagi duit kita dah terer. Tapi kalau tak isteri yang pandai simpan duit yang kita bagi, mungkin time terdesak kita akan sengsara.
Kita ingat kita dah daftarkan anak-anak masuk sekolah kita dah hebat. Tapi kalau tak isteri yang monitor anak-anak sekolah, jaga A to Z tentang pelajaran mereka, anak-anak kita entah habis sekolah entah tidak.

Kita ingat kita bertanggungjawab kat rumah kita dan rumah mak ayah kita saja. Tapi kalau tak isteri kita yang ambil berat semua sekali; rumah kita, rumah mak ayah dia dan rumah mak ayah kita, dah tentu kita berhadapan dengan situasi sukar.

ISTERI HEBAT

Pendek kata.. isteri yang hebat ni, dia belasah semua. Dia memang hebat.
Isteri saya kalau balik rumah mak ayah saya, dia akan sapu rumah macam rumah mak ayah dia. Dia punya naik rajin tu mengalahkan anak-anak tuan rumah.
Semua dia buat. Sampai mak ayah saya pun harapkan dia lebih dari adik beradik perempuan saya yang lain.

Allah… syukur saya dapat seorang isteri macam ni. Nasihat saya kepada semua lelaki di luar sana, hargai isteri kita sebelum terlambat. Mungkin ada benda yang kita tak suka dekat isteri kita, buat-buat tak tahu aje la. Mungkin ada perangai yang kita tak berkenan dekat isteri kita, pejam aje la sebelah mata. Dah banyak sangat dah pengorbanan yang isteri kita bagi kat kita. Dah banyak sangat dah kebajikan kita yang dijaga oleh isteri kita.
Bertolak ansur la. Jangan sesekali marah dan tinggikan suara. Apa lagi kalau tengking atau jerkah. Atau sumpah seranah macam kerasukan syaitan.
Apa sangat la sikit-sikit kelemahan isteri kita tu kan?

SALING MELENGKAPI SUAMI ISTERI
Kita hidup senang luar dalam hari ini pun sebab isteri kita yang jaga kita elok-elok. Kalau tak kerana isteri kita yang ambil tahu semua benda, entah-entah kita pakai seluar dalam aje la kot… Itu pun kalau cari jumpa. Kalau tak jumpa?
Last sekali, selalu amalkan perkara ini pada setiap masa dan ketika :
– Selalu sebut di mulut kita, kita redha isteri kita dunia akhirat.
-Selalu letak dalam hati kita, kita ampunkan segala dosa isteri kita terhadap kita selama kita hidup bersama.
-Selalu doa dalam setiap solat kita, semoga Allah masukkan isteri kita ke dalam syurga yang paling tinggi tanpa hisab. Ingat sifir ni… Isteri happy, keluarga bestari.
Suami mithali, lu fikir la sendiri.


Rupanya Begini Buat Serbuk Kunyit Homemade.Wanita Ini Tunjuk ‘Step By Step’, Memang Mudah Nak Buat!

Kunyit mempunyai banyak khasiat yang tersendiri dan pada zaman sekarang kunyit banyak digunakan dalam penghasilan produk kecantikan yang banyak dijual di pasaran. Bagi mereka yang mementingkan kesihatan dan kebersihan, pastinya akan memilih untuk menghasilkan sendiri jus atau ubat yang menggunakan kunyit sebagai bahan utama.

Perkongsian dari pengguna Facebook, Puan Sumaiyah Abdullah tentang cara membuat homemade serbuk kunyit menjadi perhatian warganet. Ikuti step by step cara cara membuat serbuk kunyit dengan mudah.

Cara Buat Serbuk Kunyit Homemade

Kunyit hidup yang matang sesuai untuk dituai bagi mendapatkan khasiat dan manfaat untuk kesihatan. Kunyit yang terbaik untuk dituai adalah kunyit yang berusia dari 7 hingga 10 bulan. Untuk pengetahuan anda, kunyit hidup yang betul-betul matang, batang dan daun kunyit mula mengering. Kunyit yang telah siap dituai harus diproses dalam jangka masa dua hingga ketiga hari.

Berus gigi sangat sesuai untuk membersihkan tanah atau kekotoran yang terdapat pada kunyit.Anda perlu mencuci kunyit yang telah dituai. Disarankan anda menggunakan berus gigi untuk mencuci segala kekotoran yang terdapat pada kunyit hidup tersebut. Sila pastikan akar juga turut dibuang dan tanah juga pasti melekat padanya.

Kunyit perlu dikeringkan terlebih dulu sebelum diproses menjadi kunyit serbuk.Setelah siap dicuci bersih, sila keringkan kunyit tersebut dan ia perlu dibiarkan selama sehari sekurang-kurangnya. Anda juga boleh skip step ini jika ingin cepat untuk membuat serbuk kunyit.

Proses kukus dan rebus kunyit hidup adalah untuk menghilangkan kuman dan bakteria dari tanah. Kunyit tidak boleh dikeringkan begitu saja. Ia perlu direbus atau dikukus terlebih dahulu.

Ia bertujuannya untuk:

Melembutkan kunyit supaya proses pengeringan menjadi dengan lebih cepat.
Menghilangkan bau tanah dan juga kekotoran.
Untuk mencantikkan warna kunyit hidup.
Membunuh kuman atau sebarang bakteria bahaya dalam tanah yang melekat pada kunyit.
Untuk menghilangkan getah kunyit dan kelembapannya.

Tempoh merebus atau kukus yang paling sesuai adalah lebih kurang selama 30 minit atau hingga ke 45 minit.

Air rebusan kunyit atau air kunyit juga boleh diminum untuk kebaikan luar dan dalam badan.Inilah rupa kunyit yang telah siap dikukus. Jangan terlebih rebus atau kukus, warna kunyit juga boleh berubah apabila direbus atau dikukus.

Selepas ia direbus, kadangkala warnanya juga boleh bertukar.Langkah yang seterusnya adalah kunyit tersebut perlu dihiris nipis-nipis dan siap untuk dikeringkan.

Tips Menjemur Kunyit Hidup

Elakkan direct cahaya matahari dan seeloknya di bawah pokok atau di bawah bumbung rumah.
Keringkan lebih kurang dalam masa 7 hingga 10 hari. Bergantung pada keadaan cuaca. Kalau cuaca panas terik, kunyit akan lebih cepat kering.

Pencahayaan untuk proses mengeringkan hirisan kunyit sangat penting agar ia cepat kering.
Inilah hasilnya selepas kunyit ini dikeringkan selama 5 hari.

Selepas dikisar, ia perlu ditapiskan supaya mendapatkan kunyit serbuk yang lebih gebu dan halus. Kemudian masukkan kunyit tadi ke dalam blender atau pengisar kering. Sila ulang mengisar beberapa kali sehingga tekstur serbuk kunyit betul-betul menjadi halus.Hasilnya selepas dibuat sendiri, selain dapat jimat dan kebersihan serbuk kunyit juga terjamin.Ini hasilnya serbuk kunyit yang telah siap diproses.

Apabila dibuat sendiri pasti anda akan berpuas hati selain dapat menggunakannya lebih banyak kunyit powder.Kemudian cari botol-botol yang cantik dan refill.

Sedia untuk digunakan untuk masakan yang menggunakan serbuk kunyit. Betul tak cara buat serbuk kunyit sangat mudah?

Selamat mencuba.

Sumber: Sumaiyah Abdullah


Jika Nak Bersedekah Utamakan Ahli Keluarga Dahulu. Ustaz Ini Beri Penjelasan. Ambil Peduli Hal Ini.

Bersedekah dan berinfak tidak akan sesekali menyebabkan harta seseorang itu semakin berkurangan, namun ia dapat memperkayakan hati, membersihkan harta, memanjangkan usia serta melancarkan rezeki yang dikurniakan Allah. Sebab itu, bagi menyelesaikan pelbagai masalah dalam kehidupan kita hari ini, sedekah adalah jalan penyelesaiannya. Secara logiknya, apabila berada dalam kekurangan, pasti kita mengharapkan orang lain memberikan sesuatu.

Namun, amalan bersedekah kerana Allah SWT memang digalakkan, tetapi adalah lebih baik jika pemberian itu diberikan kepada ahli keluarga dan saudara mara yang sangat memerlukan bantuan kita. Anas berkata, Rasulullah SAW bersabda: "Sesiapa yang ingin diluaskan rezekinya dan dilewatkan ajalnya, hendaklah dia mempereratkan ikatan kekeluargaannya." (Riwayat Bukhari dan Muslim).

IKUTI PERKONGSIAN INI.

Pagi ni saya nak share 1 ilmu mahal yang mungkin orang tahu dan mungkin orang tahu.

Kalau kita bagi sedekah, inilah turutan priority yang perlu kita. Siapa yang perlu kita dahulukan, siapa yang perlu kita kemudiankan.

Semua ni Allah sebutkan dengan jelas dalam Surah Al-Baqarah, ayat 215.

1. Kedua ibu bapa.

2. Saudara mara yang dekat.

3. Anak-anak yatim.

4. Orang-orang miskin.

5. Orang yang dalam perjalanan.

Kadang-kadang kita terlepas pandang terutamanya kepada kedua-dua ibu bapa dan saudara mara kita yang dekat.

Kita cari la yang jauh-jauh nak bagi sedekah. Sedangkan yang dekat-dekat dengan kita tu pun bukan semuanya senang dan berduit.

Tentang ibu bapa dan saudara-mara yang dekat tu pun ada Rasulullah SAW jelaskan siapa mereka menurut turutan.

1. Ibu.

2. Bapa.

3. Adik beradik perempuan.

4. Adik beradik lelaki.

5. Selain daripada mereka mengikut jarak hubungan kekeluargaan daripada yang dekat kepada yang semakin jauh.

Ini panduan yang Allah SWT dan Rasulullah SAW gariskan. Tak salah kalau kita nak langkau, tapi hilanglah pahala keutamaan.

Saya yakin kalau kita selesaikan yang mengikut turutan ini, kita akan mendapat keberkatan yang lebih dari Allah SWT.


Bawah 1 Bumbung, Tak Boleh Ada 2 Permaisuri. Nak Berlaku Adil & Jaga hati Keduanya Bukan Mudah. Itulah Yang Banyak Suami Gagal. Deep Pesanan Lelaki Ni!

Hidup berumah tangga ni kena saling memberi dan menerima. Apa jua keputusan dibuat bersama tanpa didorong oleh orang lain. Meskipun kita ini sudah biasa berbuat demikian, namun apabila memiliki keluarga sendiri, perlu ada keputusan sendiri .

Namun tak salah andai mahu merujuk sesuatu masalah atau pandangan dari pihak ketiga. Asalkan anda suami isteri bersetuju dan tidak saling tuduh menuduh andai berlaku hal berbangkit.

Demikian juga bab tinggal bersama ahli keluarga. Sebaiknya bagi suami isteri yang mahu membina rumah tangga sendiri, carilah privacy dan berdikari untuk anda dan pasangan dengan tinggal berasingan.

Cakap siapa yang kita nak dengar?

Situasi 1 –

Isteri : Abang, malam ni kita makan luar nak tak…lama tak makan chicken chop…

Mak suami : Tak payah, membazir, makan ja apa yang ada…lauk tengah hari tadi banyak lagi…

Situasi 2 –

Isteri : Ayang ingat, bulan ni nak bagi duit kat mak ayang 300, sebab mak nak beli dapur baru…dapur lama dah rosak…

Mak suami : 300? Banyak tu…dapur apa sampai 300…bagi 100 cukup kat mak kau…200 lagi guna untuk beli barang dapur umah ni…

Situasi 3 –

Isteri : Abang, raya pertama kat umah mak ayang bleh tak…sebab sekarang kita tinggal dengan mak abang, so raya umah mak ayang, ok tak…

Mak suami : Man, kau suami…dia isteri kau, kau ikut dia ke, atau dia ikut kau…? Kau raya umah mak.

Bawah 1 bumbung, tak boleh ada 2 permaisuri….sebab?

Kita tak tahu permaisuri mana yang kita perlu turutkan…itulah yang kebiasaannya banyak suami gagal…sebab memilih untuk tidak mendengar suara isteri disebabkan patuh dan taat kepada perintah si ibu…

Nak keluar makan Western salah x? Membazir x? Tak, lagipun bukan selalu makan pun…lauk kat umah memang ada, dah tekak teringin nak maakn yang lain…

Nak bagi duit kat ibu kandung isteri 300 untuk beli dapur salah x? Tak salah…duit isteri, so hak dia nk bagi berapa pun…boleh bagi 100 je ke? Boleh…tapi org tua isteri nak guna untuk beli dapur je? tak guna untuk barang2 lain…?

Nak balik beraya raya pertama umah org tua isteri salah x? X salah…suami ikut cakap isteri salah x? Tak salah…dah tu, tak boleh bersikap ehsan dengan isteri sebab hari biasa dah hari2 duduk dengan mak kita?

Susah kalau kita tempatkan 2 permaisuri dibawah 1 bumbung…nak berlaku adil terhadap kedua2nya, nak fahamkan kedua2nya dan tak nak kedua2nya terasa hati dengan keputusan yang kita buat sebagai seorang suami dan anak itu bukanlah sesuatu yang mudah…

Sebab tu kalau boleh, kurangkan penglibatan org luar dalam rumah tangga kita, kurangkan mendedahkan apa yang kita suami isteri selalu buat kepada org luar dan apa saja urusan yang ada, selesaikan within diri kita dan pasangan…

Jangan sampai ke pengetahuan org luar dari rumah tangga kita sebab susah nak bagi dia faham untuk setiap keputusan yang kita buat…dan kalau boleh, tinggallah berasingan…hati kedua2nya lebih senang dijaga dengan cara ini…?


Kembalikan Tenaga Dengan Makanan Superfood.  Dr Ni Dah Lama Amal & Nyata Berkesan!

Berkongsi amalan pemakanan kesihatan bagi membantu mengembalikan tenaga, dr ini ada pilihan makanan superfood untuknya.

Oleh yang demikian, andai ada antara kita berasa keletihan melakukan tugas harian atau menempuh perjalanan panjang yang meletihkan, bolehlah cergaskan diri dengan cara mudah ini. Jom amalkan mana tahu serasi dengan tubuh badan kita.

Pagi ni dengan sup kaki ayam dan kurma merah China atau jujube. Campur sekali dengan goji berries. Cuma dalam gambar tak nampak.

Biasanya bila balik travelling saya memang akan buat sup ayam red dates ni. Atau buat sup kaki red dates. Nak kembalikan energi.

Travelling memenatkan. Kawan kawan selalu komplen penat bila travel. Penat sebab kita tidak ambil makanan sesuai untuk kembalikan tenaga.

Bayangkan duduk menunggu pesawat 2-3 jam. Lepas tu duduk berjam jam dalam pesawat. Terpaksa pula hirup udara recycle dalam kabin pesawat. Walaupun hanya duduk ia tetap memenatkan.

Kenapa red dates dan goji berries?

Banyak khasiatnya res dates ini. Dalam buku perubatan Cina Ben Jin, kurma merah bagus untuk seimbangkan tenaga di limpa dan usus. Bagus untuk hati.

Dengan vitamin C yang tinggi pengambilan kurma merah dapat tingkatkan sistem imun, remajakan semula kulit. Itu yang penting. Cantikkan kulit semula.

Biasanya travel sebabkan kulit kusam. Kulit jadi kering duduk dalam air cond lama lama. Memang tak sempat nak pergi belek muka dan jaga kulit.

Goji berries juga adalah superfood. Banyak khasiat. Ada macam macam nama pula tu. Contohnya nama saintifiknya ialah Lycium barbarum, dikenali juga sebagai wolfberries, fructus lycii dan gougizi.

Dalam Journal of Dietary Supplements tahun 2015 disebut kebaikan goji berries sebagai penghalang kepada kanser dan penyakit jantung. Juga tingkatkan sistem imun.

Boleh cuba lepas ni.


Doktor Ini Kongsi Kisah Pilu, Kes Seorang Ibu Anak Dua Yang Mengidap Kanser Payudara.

Menerusi laman facebook Dr. Zubaidi Hj Ahmad telah dikongsikan kisah seorang ibu yang juga merupakan seorang peguam dan mempunyai dua orang anak yang masih kecil,  bertarung dengan penyakit kanser payudara. Pelbagai jenis rawatan telah dijalaninya dan akhirnya dikatil hospital itu jualah wanita cekal tersebut menghembuskan nafasnya yang terakhir.

Ikuti perkongsian doktor ini, menceritakan situasinya berdepan dengan keluarga pesakit.

KISAH PESAKIT KANSER PAYUDARA

Semasa saya bertugas di Palliative Care Unit, iaitu tempat di mana kebanyakan pesakit kanser yang telah disahkan mengalami metastasis (kanser merebak) ke bahagian lain (seperti paru2 dan hati), saya sangat komitted dengan kerja saya.

Ini kerana saya diminta memngaturkan wad (selepas kursus selama lima hari di Palliative Care Unit, Hospital Queen E, KK). Saya berseorangan doktor di wad itu, bersama 5 orang jururawat yang bergilir-gilir bekerja secara syif.

Sesekali doktor pakar akan datang melihat keadaan wad. Bukan pesakit. Sebab mereka tahu pesakit tiada lagi rawatan yang aktif dari mereka. Pesakit dibenarkan pulang jika mahu, atau tinggal di wad ini sehingga tiba masanya.

Di wad ini saya akan pastikan pesakit berada dalam keadaan lebih selesa jika dibanding mereka tinggal di rumah kerana ada kemudahan perubatan (seperti alat nebulizer, bekalan oksigen dan beberapa ubat-ubatan lain) dan penjagaan oleh jururawat yang baik.

Lebih dari itu (janji untuk sembuh) memang kami tak dapat berikan sebab kebanyakannya doktor mengesahkan kanser mereka sudah terlalu advanced.

Saya masih ingat satu kisah di mana seorang peguam anak dua berbangsa Cina berusia 30an mengalami penyakit kanser payudara. Beliau sudah menjalani rawatan kimoterapi, radioterapi dan pembedahan di Singapura. Malangnya kanser payudara yang beliau alami ini adalah jenis yang sangat agresif. Walaupun telah diberikan rawatan yang lengkap, kanser-kanser itu datang semula. Kali ini ia berlaku dengan terlalu cepat sehingga dada beliau (yang telah dibuang payudara) mengalami bengkakan dan sel-sel kanse masuk menyerang paru-paru pula.

Ketika masuk di wad ini, beliau berada dalam susah bernafas dan mengalami rasa sakit.

Ya Allah kesiannya. Bila anak dia datang melawat (bersama ayah mereka), beliau akan mengalirkan air mata. Sambil mengusapkan kepala anak-anaknya, air mata beliau mencurah jatuh.

Anak pertama berusia 5 tahun dan anak kedua berusia 2 tahun. Beliau seolah-olah tahu beliau akan meninggalkan anak-anak beliau buat selama-lamanya, tidak berapa lama lagi.

Saya menjaga beliau selama tiga minggu. Oleh kerana beliau mengalami rasa sukar bernafas, saya tidak dapat banyak berinterasi dengan beliau.

Beliau hanya duduk di atas katil, tidak mampu berbaring kerana dengan posisi berbaring, ia akan menyebabkan beliau lebih sukar bernafas. Jadi saya pastikan bekalan oksigen secukupnya untuk beliau.

Badan semakin kurus kerana tiada selera hendak makan. Semakin lemah.

Pada suatu malam, ketika saya sudah pulang ke rumah, mengajar anak saya mengaji, ada panggilan telefon dari wad.

“Doktor, pesakit di katil lima tu dalam keadaan nazak. Saya sudah beritahu ahli keluarga yang lain..”

Jururawat telah faham apa yang perlu dilakukan. Beritahu ahli keluarga agar mereka maklum keadaan pesakit. Mungkin ada yang ingin bedoa dan mengajarkan syahadah. Tiada larangan.

Saya datang selepas 20 minit sebab rumah saya agak jauh dan jalanraya di bandar JB agak sesak.

Saya berjumpa suami beliau. Saya membisikkan “Mungkin ini masanya”

Suami beliau mengangguk dan agak sedih. Tetapi faham. Tugas saya bukan menyelamatkan nyawa, tetapi memberikan keselesaan bagi pesakit melalui fasa kematiannya.

Selepas sejam, saya mengesahkan beliau sudah meninggal dunia. Suasana senyap. Sunyi. Semua menahan pilu. Hanya anak beliau yang memanggil, “mummy,mummy” kerana tiada lagi usapan di kepala mereka.

Mereka tidak menyedari ibu mereka telah pergi selamanya…


Awas, Paru-Paru Boleh Tinggal Segenggam Penumbuk Akibat Kuat Hisap Rokok Atau Vape. Fikir-Fikirkanlah!

Paru-paru rosak kesan tabiat menghisap rokok atau vape bukan perkara baru. Sedia maklum tentang kesan negatif pada kesihatan diri sendiri namun tak semua perokok mengambil iktibar terhadap apa yang berlaku.

Bukan mudah bagi seorang perokok yang telah bertahun-tahun hidup dengan asap rokok untuk menghentikan tabiat tersebut.

Namun ia bukan perkara mjustahil kerana ramai juga yang berjaya berhenti demi kesihatan sendiri.

Facebook Public Health Malaysia berkongsi cara yang disediakan oleh pihak kerajaan untuk membantu perokok yang berusaha untuk berhenti merokok terutama di kalangan bapa yang mempunyai anak kecil.

Ada dua badan yang dipertanggungjawabkan untuk membantu perokok yang ingin berhenti merokok iaitu:

Ingatlah yang tersayang kerana asap rokok pasif merupakan punca utama asma di kalangan kanak-kanak.

Saya berikan ayah kegembiraan…
Ayah beri saya…
Asma

Dah banyak kes perlu tebuk paru-paru. EVALI (e-cigarette or vaping use-associated lung injury) is real. Perkara yang dirisaukan sejak 2015 menjadi semakin nyata.

KKM baru sahaja mengeluarkan garis panduan untuk para perubatan merawat kes EVALI.

Simpan sini buat kenangan …
Korang yang mana hisap / vape , pod . Dan sebagai nyaa.. minta korang semua elakkan lah daripada tu semua… ini adalah pengalaman kite orang kepada adik bongsu Ditebuk paru paru berair disebabkan Vape,Pod tu semua !

Diucapakan terima kasih kepada sedara mara , kawan kawan serta jiran jiran .. yang mendoakan kesihatan adik saya

Sekarang Alhamdulillah . Dah Sembuh Penyakitnya .. Cuma baru baru ni kene tebuk sekali lagi untuk buang air dalam paru paru sebelah kanan

Nasib baik bawak cepat ke HKL . Dokter buat X-Ray Dekat sana .. Paru paru tinggal segenggam penumbuk sahaje…

Syukur alhamdulillah sekarang dah kembali seperti biasa
berkat doa semua. Hanya allah yang mampu membalasnyaa


Nak Berjaya Dalam Berdiet, Ini Boleh Buat & Pasti Tak Terbeban!

Bab berdiet ramai juga antara kita menjadikan sebagai satu azam bila datangnya tahun baharu. Kalau boleh biarlah dapat memiliki berat badan ideal.

Bagi merialisasikan azam, impian dan harapan untuk berdiet, elok kiranya kita fahami tip berdiet agar proses diet yang kita lalui tidak membebankan diri sendiri.

Nak tahu rahsianya, ayuh hadam perkongsian dari saudara Arif Sukri ini.

Semasa diet dibuat jangan sesekali menganggap sempurna itu satu ukuran kejayaan.

1. Andai pagi kelaut dengan sarapan yang berat dan melebihi kalori, tengahari nanti fokuslah kembali.

2. Jika hidangan di kedai makan tidak menepati kriteria makanan sihat, cukuplah sekadar apa yang terbaik di sana.

3. Tak mesti tunggu ada sayur lengkap, salad yang banyak. Jika ada timun yang kecil, itu pun dah baik.

4. Jika mahu minum air manis sedikit lebih, maka nasi itu dikurang-kurangkan. Ingat kedua-duanya adalah karbo.

5. Andai tiada lauk-lauk rebus atas bakar-bakar, yang goreng juga boleh jadi pilihan. Yang utama jaga kuantiti.

6. Hari ni jika tak sempat bersenam, sebolehnya gantikan dengan banyakkan berjalan kaki.

7. Hidup ini sifatnya tidak sempurna. Kita tidak perlu jadi orang yang mahu serba ada.

8. Apa yang kita fokus adalah apa yang terbaik dari yang kita ada. Begitulah.


“Betul-betul Ikut Pesan Papa..”- Ozlynn Terharu Anak Lelaki Teman Pergi Shooting, Jadi PA!

‘Sejuk perut ibu mengandung’, kita biasa dengar ungkapan ini disebut-sebut bila seorang anak itu dilihat begitu baik ikhlaknya, mendengar kata dan membahagiakan ibu bapanya. Pastinya sebagai ibu, bila dianugerahkan anak-anak ini kita akan berasa sungguh beruntung dan bersyukur tidak terhingga.

Itulah juga yang dirasakan oleh Ozlynn dan meluahkan rasa syukurnya di instagram berkongsi cerita berkenaan anak lelakinya Haziq. Haziq dilihat sebagai seorang anak yang rajin dan sanggup pula menemaninya ketika menjayakan sesi penggambaran.

Menurut Ozlynn walau dia lewat habis kerja sekali pun, anaknya itu tetap menjalankan tanggungjawab dengan baik dan ikut setiap pesanan ayahnya.

Betul-betul Ikut Cakap Papa

Setiap kali pengarah cakap ‘cut, Haziq akan terus datang dan membawa sebotol air serta skrip. Sebagai ibu, Ozlynn terharu dan memberi pujian buat Haziq kerana berjaya menjadi pembantu peribadi yang sangat baik. Tambah Ozlynn, Johan sudah memberi pesanan kepada Haziq sebelum mengikutnya pergi bekerja. Setiap pesanan yang diberikan oleh Johan ternyata berjaya dituruti oleh Haziq.

The Best p.a … lewat mcm mane pon abes keje ttp jalankan tanggungjwp jaga mama, air botol mama kat tgn dgn skrip.. director cut je air smp trus depan muka dgn skrip.. betul2 dia ikut apa yg papa dia pesan..

Bercerita lanjut berkenaan sikap anak lelakinya itu, Ozlynn akui di rumah juga Haziq memang sangat ringan tulang untuk membantunya membuat kerja-kerja rumah hatta ketika memasak sekali pun ada sahaja bantuan yang diberikan oleh Haziq.

haaaaaa masalah dia satu.. tdo lewat nk bgn subuh jek… hekk hekkk hekkk.. rengek… haaa part nih mama kena bwk bersabar sikit la.. 😂.. makna ada kelebihan ada jugak kekurangan.. tp yg paling best dia selalu offer diri nak tlg .. even kita tgh masak pon dia akan tanya.. ada benda yg haziq boleh tlg.. haihhh my bambam yg syomel!!

Diposting yang sama juga, Ozlynn turut bercerita tentang sikap suaminya.  Johan juga seorang yang sangat rajin dan sentiasa membantunya untuk mengurukan kerja rumah. Tambah Ozlynn lagi, suaminya sudah tahu apa yang perlu dibuat tanpa perlu disuruh itu dan ini. Berikutan daripada itu, Ozlynn berasa senang hati dan bersyukur kerana dianugerahkan suami dan anak-anaknya yang tahu laksanakan tanggungjawab dan tugas masing-masing.

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


“Saya Minta Maaf  Tidak Dapat Jaga Dia.” Baru Berusia Sehari, Bayi Ditinggalkan Bersama Sekeping Nota, Lengkap Berpakaian & Berselimut Kain Pelikat Buat Netizen Sebak

Saban hari, boleh dikatakan ada sahaja kes buang bayi. Sebak, sedih dan marah antara perasaan yang diluahkan netizen dek perbuatan yang tidak bermoral itu.

Terbaru, seorang bayi yang baru usia sehari ini menyentuh hati netizen kerana ditinggalkan dengan sekeping nota yang berbunyi:

“Tolong jaga atau letakkan dia di rumah anak yatim. Saya minta maaf kerana tidak dapat jaga dia. Terima kasih.”

Demikian tulisan tertera bersama seorang bayi lelaki awal semalam. Bayi lelaki tersebut dilaporkan ditemui di pintu masuk sebuah surau di Taman Subang Perdana, Sungai Buloh pada jam 6 pagi oleh ahli kariah surau berkenaan.

Saat ditemui, bayi lelaki itu ditinggalkan dengan sekeping nota dan lengkap berpakaian berwarna biru bersama sarung tangan dan diselimuti kain pelikat.

Bayi berkenaan didakwa masih hidup dan sihat. Gambar itu sedikit-sebanyak menimbulkan rasa sebak penduduk tempatan dan rata-rata netizen yang melihatnya.

Ketua Polis Daerah Sungai Buloh Superintendan Shafa’aton Abu Bakar berkata, penduduk tempatan yang menemui bayi lelaki itu menghubungi Balai Polis Kampung Baru Subang.

“Siasatan awal mendapati, bayi berkenaan tidak mempunyai sijil kelahiran dan usianya dipercayai sehari.

“Pemeriksaan tali pusat bayi berkenaan mendapati tali pusat sudah dipotong,” katanya.

Shafa’aton berkata, pemeriksaan awal pegawai perubatan dari Hospital Sungai Buloh di tempat kejadian mendapati fizikal bayi dalam keadaan normal dan stabil.

“Bayi berkenaan kemudian dibawa ke Hospital Sungai Buloh untuk menerima rawatan lanjut.

“Pemeriksaan di tempat kejadian dapati tiada kamera litar tertutup (cctv). Kes disiasat mengikut Seksyen 317 Kanun Keseksaan,” katanya.

Gambar itu mendapat reaksi dari orang ramai. Rata-rata melahirkan rasa sebak dan kecewa dengan perbuatan si ibu yang sanggup membuang bayinya sendiri.

Baby tengah tido. Mesti mak dia sedih, baby kalo tido lepas kenyang menyusu. Mak dia berat hati tp kita xtau apa masalah sebenar. Moga kamu membesar dlm keluarga yang baik2. Moga dipertemukan semula ibu dan anak di masa depan. ?

Tu la orang yang dah kahwin berpuluh tahun tak dapat punya anak.orang yang dapat anak dibuang buang pulak.ape dh jadi ngan dunia ni.

Tak kurang yang memberi komen menyebelahi ibunya yang pasti terpaksa berbuat demikian.

Megat Hamid Megat Ali Tengok baby tu elok, mesti wangi.. kita pon tak tau apa masalah ibu ni, moga semua dipermudahkan.

Sumber:  Harian Metro Online


Bila Ibu Tidur Dalam Keadaan Tak Selesa, Leher Jadi Sakit. Buat 5 Perkara Ni Untuk Atasinya!

Menyentuh bab tidur berkualiti, umumnya bagi seorang ibu jadual hariannya begitu padat. Dari buka mata hinggalah ke malam hari, masih banyak lagi yang harus dilakukan bagi memastikan anak-anak dan keluarga terurus dengan baik.

Atas sebab ini juga, sering kali terjadi bila terlalu letih dan ingin merehatkan tubuh di atas sofa umpamanya, mata kita terlelap dan tertidur buat seketika. Keadaan tidur ketika itu tidak berapa selesa dan bila terbangun menyebabkan leher sakit seakan rasa terseliuh. Boleh jadi ini kesan daripada keadaan tidur yang tidak selesa, kedudukan kepala yang tidak sesuai atau penggunaan bantal yang tidak selesa dan sebagainya.

Sekiranya rasa sedemikian, jadi apa cara atau petua yang  boleh kita lakukan untuk pastikan keadaan leher tidak berpanjangan merasa sakit dan jika boleh tidak berulang lagi?

Cara 1: Ambil tuala bersaiz kecil kemudian rendamkan dengan air panas. Setelah itu tuamkan pada bahagian leher dan lakukan sedikit regangan di bahagian kiri dan kanan leher seakan melakukan senaman, iaitu toleh ke kiri dan letakkan tangan kanan di dagu dan lakukan sedikit tolakan. Begitu juga lakukan perkara yang sama dengan menoleh ke sebelah kanan dan lakukan sedikit tolakan oleh tangan kiri di bahagian dagu.

cara 2:Terjaga sahaja dari tidur dan bila dirasakan leher tidak selesa, maka urut seperti memicit-micit bahagian leher dengan perlahan. Lakukan dengan keadaan yang tenang dan jika ada minyak angin boleh juga disapukan pada bahagian leher untuk meredakan ketidakselesaan tersebut.

Cara 3 : Jemur bantal. Ada orang tua-tua dulu pesan, jika tengkuk atau leher sakit dek kerana salah tidur cara nak hilangkannya adalah dengan menjemur bantal tersebut. Berjaya atau tidak dengan mengamalkan cara ini tiada jaminannya, namun tidak salah untuk kita mencuba.

Cara 4 : Selain itu, ada juga petua orang lama mengatakan perlu menepuk-nepuk dengan ‘manja’ bahagian leher yang sakit menggunakan  bantal yang kita gunakan ketika tidur. Walau pun seakan pelik, namun ramai juga yang amal petua ini.

Cara 5 : Pastikan sebelum tidur pilih bantal dan tilam yang selesa agar tubuh dapat baring dengan sempurna dan tiada lagi masalah tersalah tidur.


“Yang ni Kena Tulis, Memang Satu Kejutan.” Ayah Sebak Anak Peroleh 4A UPKK Walaupun Selalu Corot

Yg nie ayah kena tulis……
Mira x dapat pun 8A… Tapi keputusan dia mmg buat satu famili terkejut…
Dgn xde A langsung masa percubaan. Dgn setiap exam dia yg kami boleh agak no kedudukan dia…

.

Dgn dia lambat berjalan dan lambat bercakap dulu….ia mmg satu kejutan!! Buku pun jng harap dia baca kat rumah..mmg harap 100% jasa baik cikgu sek petang je…Tima kasih banyak cikgu² semua…
dlm kepala kami mmg D..E..D..E….
4A..1B…3C…bagi kami dah Alhamdulilah dan sangat cemerlang..
Seminggu sebelum sek cuti dulu…mira menagis masa balik sekolah kebangsaan bila sorg cikgu suruh dia ge sekolah pendidikan khas… Aku nak ge jumpa n tanya cikgu tu….tp mira seboleh² tak bagi aku jumpa cikgu tu….aku cuma nak tau je keputusan exam anak cikgu tu…
Tak pe mira…its ok…ayah n mak tau mira banyak lagi keistimewaan lain.

.

Berani cakap english…
Pandai jaga hati mak ayah…
Pandai mengaji…
Kelakar…(nie paling best)
Sentiasa nak peluk mak n ayah wpun kat tempat public.
Tu yg paling best…

.

So..aku nak mintak maaf dulu kat sek keb..kalo exam UPSR mira nanti mungkin merosakkan peratus prestasi sekolah….tapi kena ingat gak, banyak je terjadi pelajar harapan sekolah pun gagal dapat Straight A masa exam….. …so itu pun merosakkan peratus sekolah gak…..

.

So..tak yah nak pandang rendah sangat kat beberapa pelajar…..terima kelebihan dan kekurangan setiap pelajar dengan hati terbuka dan kepala hotak kita akan selapang lapangnya…
banyak sejarah..yg tak berapa pandai nie lah yg jaga mak n ayah bila tua nanti….


Sabun Viral Ni Hanya RM2.10 Aje. Mudah Nak Hilangkan Kotoran Degil!

Sabun viral, ni murah aje beli di kedai eco pada harga RM2.10. Tentu mak-mak suka apabila sabun bajet yang menjimatkan ini dapat  membersihkan baju dengan mudah bagi kotoran yang susah tanggal.

Ikuti perkongsian ini.

Jom, kita buat stock baru. Dah lama guna ni, mmg puas hati. Murah dan berbaloi.

Ramai sgt yg bertanya, jadi akk edit details sikit.

Beli kat kedai ECO

Kegunaan : Untuk basuh kain baju terutama baju sekolah & kesan2 degil mmg puas hati.Baju lain pun blh je guna. Periuk belanga pun blh. Hitam2 daki confirm bersih. kala baju sekolah anak tahu la mcm mn, semua ada. heheh, mmg bersih putih.

Tujuan sagat : bagi kegunaan mesin basuh. Biasa tak berketul atau melekat di baju sbb sabun ni lembut je, senang larut.

Banyak mana??? Biasa akk guna 1-2 scope, tgk pada kuantiti baju.

campur sabun lain tak??? Tak perlu pun, sabun ni pun dh berbuih n puas hati.

Cara guna :
1. rendam baju / sental manja2 kotoran sebelum basuh.

2. Masukkan dlm mesin basuh + sabun yg disagat. Basuh mcm biasa.

3. Boleh je masuk dlm mesin terus and basuh baju mcm biasa. senang.

semoga membantu.
Kredit : Suryati Zakaria


Resipi Ayam Goreng Garing Diluar Tapi Juicy Di Dalam. Masukkan 3 Bahan Ini Sahaja

Siapa tak suka makan ayam goreng? Dari kecil sampailah dewasa, menu ini sentiasa menjadi pilihan.

Makan ayam goreng dengan nasi pun dah cukup meningkatkan selera makan selain mudah untuk disediakan.

Namun ayam goreng ini ada pelbagai jenis resipi untuk dihidangkan. Paling mudah, lumurkan sahaja ayam dengan kunyi dan garam.

Namun jika anda tambah tiga bahan ini dijamin anda akan kerap goreng ayam menggunakan resepi perkongisan dari Nurul Ateekah ini.

Rasa serapanya sampai ke bahagian daging ayam, selepas digoreng ayam garing diluar, juicy di dalam dan rasanya lagi sedap dari biasa.

BAHAN-BAHAN :

CARA-CARA PENYEDIAAN :

Perapkan ayam dengan bahan di atas dalam 30 minit kemudian goreng.

Saya guna bahagian kepak ayam dan campuran bahan yang diperap tadi akan serap sampai isi. Bila g0reng, hasilnya jadi garing di luar, juicy di dalam.

Saya jamin siapa yang cuba ayam g0reng cara ni mesti akan rajin g0reng ayam! Selamat mencuba.

[ARTIKEL PANAS]

[TIPS]


Bandingkan Diri Kita Dulu Dengan Yang Sekarang, Itu Lebih Bermakna!

Mengukur kejayaan dan kemampuan diri bukannya boleh ditentukan dengan membandingkan pencapaian orang lain dengan apa yang telah kita capai. Bahkan definisi kejayaan juga pasti berbeza dari seseorang dengan seseorang yang lain.

Menurut Ustaz Khairul Anuar Basri jangan banding diri kita dengan orang lain. Kerana latar belakang, keupayaan dan ujian seseorang itu tidak sama. Bahkan menurutnya, adalah lebih baik seseorang itu bandingkan dirinya sekarang dengan dirinya yang sebelum ini.

Di sini dikongsikan untuk renungan kita bersama.

Jangan banding diri kita dengan orang lain. Kerana latar belakang, keupayaan dan ujian seseorang itu tidak sama.

Bandingkan diri kita sekarang dengan diri kita yang sebelum ini. Kerana diri kita dari dulu sampai sekarang adalah batang tubuh yang sama.

Beruntunglah kita kalau hidup kita sekarang lebih baik dari hidup kita sebelum ini. Itu pun sudah dikira sebagai sebuah kejayaan.

Kalau dulu kita kurang berilmu, sekarang sudah bertambah ilmunya.

Kalau dulu kita kurang beradab, sekarang sudah bertambah adabnya.

Kalau dulu kita kurang beramal, sekarang sudah bertambah amalnya.

Kalau dulu kita kurang berharta, sekarang sudah bertambah hartanya.

Kalau dulu kita kurang bersabar, sekarang sudah bertambah sabarnya.

Kalau dulu kita kurang bersedekah, sekarang sudah bertambah sedekahnya.

Kalau dulu kita kurang berzakat, sekarang sudah bertambah zakatnya.

Kalau dulu kita kurang baca Al-Quran, sekarang sudah bertambah baca Qurannya.

Kalau dulu kita kurang berpuasa sunat, sekarang sudah bertambah puasa sunatnya.

Kalau dulu kita kurang bangun malam, sekarang sudah bertambah bangun malamnya.

Kalau dulu kita selalu solat lambat-lambat, sekarang sudah solat di awal waktu.

Kalau dulu kita tutup aurat tak cukup syarat, sekarang sudah bertambah baik dan sempurna menjaga auratnya.

Kalau dulu kita banyak berhutang, sekarang sudah banyak hutang yang telah langsai dan selesai.

Begitulah seterusnya. Jangan sesekali bandingkan diri kita dengan orang lain. Itu tidak memberi makna apa-apa pun. Silap haribulan, hidup kita akan jadi lebih stress.

Tetapi bandingkan diri kita sendiri pada masa dahulu dengan masa sekarang. Kerana dari situ akan lahir keazaman untuk berusaha lebih gigih mencapai impian.
Selamat pagi dunia.

Dunia ini sama saja dari dulu sampai sekarang. Yang menjadikan dunia itu berlainan ialah kita sebagai penghuninya.

Ubahlah diri kita, nescaya dunia pun akan turut berubah.


Petua Hilangkan Jeragat, Buat Masker Guna 4 Bahan Je

Memiliki kulit cantik, bersih dan mulus sebenarnya menjadi idaman semua wanita. Namun nak dapat kulit cantik kena usaha. Begitu dengan menjaga kulit wajah. Bagi wanita yang berusia biasanya mengalami masalah jeragat. Ia menyebabkan wajah kelihatan kusam.

Salah satu cara untuk mengatasi masalah jeragat adalah menggunakan bahan secara alami. Sebagaimana perkongsian ini. Hanya menggunakan 4 bahan je. Ikuti perkongsian ini.

BAHAN:

Guna 4 bahan je

Beras
Kunyit hidup
Limau nipis
Putih telur

Cara-caranya:
1. Ambil segenggam beras kemudian rendam semalaman.
2. Toskan dan tumbuk sehingga halus dengan seinci kunyit hidup.
3. Lepas tu gaulkan bahan-bahan tadi dengan putih telur dan sedikit air perahan limau nipis.

Dah gaul semua bahan-bahan tadi tu bolehlah disapukan pada wajah sebagai masker, lakukan setiap hari untuk hasil yang memuaskan.

Pakai dalam 15minit pastu dah boleh cuci macam biasa. Terpulang nak pakai malam atau siang ikut sempat korang. Kalau siang tak sempat, pakai malam. Begitu jugak sebaliknya.
Selamat mencuba.

Sumber: Rohaya Ishak


Anak Perempuan Sunyi Dari Suara Ayahnya, Cenderung Cari Lelaki Lain Untuk Isi Kekosongan. Sebab Tu ‘5C’ Ini Sangat Penting Dari Seorang Ayah

Ayah adalah lelaki pertama yang hadir dalam hidup anak perempuan. Tidak hairanlah ada yang mengatakan anak perempuan rapatnya lebih condong dengan si ayah. Apa yang ingin dilakukan pasti ayah  dahulu yang ditagih pendapat.

Ada juga orang mengatakan, biasanya, semasa kecil anak perempuan lebih rapat dan manja dengan ayah. Sehingga ke alam dewasa dan berumah tangga, sfat itu kekal dan tak pernah hilang.

Bgai si ayah pula  ada kalanya tidak senang duduk apabila si anak perempuan jatuh sakit. Dia ditatang bak minyak yang penuh. Sebab itu, segala kebaikan ayah akan dikenang si anak dan sentiasa menjaga hubungan ayah dan anak perempuan ini.

Bahkan, ayah juga menjadi role model pada anak perempuan selain ibu. Segala tingkah laku ayah ini akan diikuti si anak hingga besar. Malah, jika ayah berjaya mencapai sesuatu anak juga ingin berjaya seperi ayahnya.

Demikian betapa utuhnya kasih sayang dan hubungan anak perempuan dan si ayah. Kerana itu, figura seorang ayah cukup penting dan wajib ada dalam melengkapi rumah tangga.

“Dia macam ada masalah dengan ayah dia. Ayah dia terlalu sibuk, sampai tak sempat bercakap dengan dia.

Mula-mula dia tak kisah sangat. Dia faham, ayah dia bekerja untuk sara keluarga. Tapi, lama-lama dia macam kecil hati, sebab dengan abang dan kakak dia, ok je ayah dia layan. Dengan adik-adik dia pun ok.” Panjang lebar dia bercerita.

“Tapi, pelajaran dia di sekolah, elok kan. Tak silap abah, ‘Top 5’ lagi.”

“Itulah. Pelajaran dia masih ok. Tapi, itu tahun lepas. Kebelakangan ni, dia macam banyak berkhayal dan tiba-tiba menangis. Risau juga, takut dia ‘stress’ dan ‘effect’ pelajaran dia.”

Abah hanya mengangguk-angguk. Mengenangkan karakter rakan perempuan yang dia diceritakan.

Abah memang biasa dengan kebanyakan rakan-rakan dia. Hampir satu kelas pernah bersembang dan bergurau mesra dengan abah.

Kebiasaan, semasa mengambil dia di depan sekolah, sempat juga menyapa mereka dan mengambil hati dengan soalan-soalan bertanya khabar.

Ada antara mereka pernah datang ke rumah untuk buat tugasan sekolah dan belajar bersama.

Rakan yang diceritakan ini pernah bertandang ke rumah. Sudah pasti, perasaannya lebih berat apabila terkenang ujian yang sedang dilalui anak remaja ini.

Abah tidak pasti apa yang difikirkan oleh bapa-bapa sehingga ada antara mereka ‘terlepas pandang’ perasaan anak remaja perempuan.

Dalam kes anak ini, dia berada di ranking tengah dalam susunan adik beradik. Dia memiliki kakak dan abang yang hampir dewasa, juga memiliki adik-adik kecil di bawahnya.

Abang dan kakak sudah boleh membawa diri, walaupun tidak dipeduli si ayah.

Adik-adik masih dijaga dan dikawal oleh ibu.

Lalu dia yang di tengah-tengah, seperti terabai. Masih di peringkat awal remaja, tetapi dibiar keseorangan berdikari.

Saya tidak mendabik dada, konon bapa sempurna. Ada masa terlupa juga.

Apabila cerita begini diceritakan oleh anak, ia seperti ‘alarm’ yang mengingatkan diri sendiri supaya kekal berada di sisi anak remaja, terutamanya perempuan.

Walaupun, umumnya, mereka lebih rapat dengan ibu, tetapi ada sisi seorang bapa yang masih mereka perlukan (bagi yang punya bapa).

Para bapa, tanya diri, bila kali terakhir kita benar-benar memperuntukkan masa khusus untuk anak remaja perempuan?

Tanpa ada abang, kakak, atau adik-adik bersama mereka.

Mereka perlukan masa ‘berkualiti’ bersama kita. Mereka tidak akan berbincang isu-isu ‘dewasa’ sekiranya wujud terlalu ramai gangguan di sekeliling mereka.

Macam anak remaja perempuan saya, dia cukup tidak selesa apabila mahu mengadu sikit, adik-adik terlopong mendengar bersama-sama di sebelah abahnya. Dia terus ‘turn off’. Di rumah, memang ruang itu hampir tiada.

Lalu, dia memilih untuk banyak diam. Yang ruginya, saya sebagai bapa. Tempoh paling kritikal perkembangan seorang remaja, tidak dapat dikongsi bersama.

Tetapi, Allah ilhamkan ruang yang saya tidak nampak sebelum ini sebagai ‘sesi berdua berkualiti’ bersama dia.

Waktu pergi dan balik sekolah setiap hari di dalam kereta.

Hanya itu waktu kami boleh bercakap berdua sesuka hati tanpa didengari sesiapa.

Jika sebelumnya, waktu itu dia isi dengan tidur selenanya. Sekarang, seboleh mungkin saya isi dengan aktiviti yang menghalang dia tidur.

Waktu itulah, saya mendapat pelbagai cerita dari sudut pandang seorang remaja perempuan. Saya boleh kata, bukan mudah mengumpan mereka membuka mulut. Kita perlu dapatkan ‘kepercayaan’.

Bagaimana?

Pastikan, waimma satu patah perkataan yang mereka sebut, tidak disampaikan pada orang lain. Sekali mereka terdengar kita ‘tercerita’, kepercayaan akan hilang. Membina semula kepercayaan, perlukan usaha berkali ganda.

(cerita rakan tadi, dicerita atas keizinan)

Sesekali dia tertidur semasa saya memandu, saya renung wajah anak perempuan remaja ini.

Dia makin dewasa.

Budak kecil yang saya letak dalam bakul motor dan bawa meronda waktu petang, sudah ‘tiada’.

Budak kecil yang meradang jika saya sorokkan bantal busuknya sudah ‘tiada’.

Budak kecil yang memeluk kaki saya dan minta didukung, sudah ‘tiada’.

Budak kecil yang setiap hari menyanyi riang lagu ‘Barney and friends’ dan memeluk saya sebagai Barney, sudah ‘tiada’.

Tahu-tahu, stereng kereta basah disebabkan tangan yang mengesat airmata terus hinggap padanya.

Begitu saya hiba, kerana,

Budak kecil yang setiap masa dulu, sebelum tidur mahu abah bacakan kisah-kisah Nabi dalam Al-Quran, sudah tidak perlukan abah untuk memeluk dia sebelum tidur.

Dia sudah remaja. Menuju dewasa.

Semuanya telah lepas.
Yang tinggal, kenangan.

Sedang saya hiba,

Kepalanya menunjal-nunjal batang gear manual kereta Myvi yang sedang bergerak.

‘Hai anak. Abah tahu nak tukar gear. Tak perlu tanduk gear abah ni.’

Saya tersenyum dalam leleh airmata. Menolak perlahan kepalanya ke tingkap.
Penat sangat agaknya.

Dia bukan tak perlukan abah.
Cuma, keperluannya sudah berbeza.

Dia sudah tak perlu didukung, tetapi dia mahu seorang abah yang mendorong.

Dia tak perlu pencerita, tetapi dia mahukan seseorang untuk bercerita.

Dia tak perlu bantal busuk, tetapi dia perlukan seseorang yang boleh menenangkan dia dalam sukar, sama seperti fungsi bantal busuk pada dirinya dulu.

Bapa.

Ini bukan cerita anak saya saja.
Cerita anak remaja kita jua.

Usahakan ‘5C’ pada anak remaja perempuan.

1. Cakap –
Bapa kena selalu bercakap dengan anak perempuan. Jangan biarkan sehari berlalu dalam hidup kita tanpa sepatah perkataan untuk dia. Dia perlu tahu, dia masih ada tempat dalam hidup ayahnya. Dia perlu rasa ‘visible’ di mata ayahnya.

Anak perempuan yang sunyi dari suara ayahnya, cenderung mencari suara lelaki lain untuk mengisi kekosongan itu.

Mahukah begitu, wahai ayah?

2. Cakna –
Bapa perlu ambil tahu, apa keperluan anak perempuan. Terutama apabila mereka baligh. Mereka sudah mula mempunyai hormon yang dirembes mengikut kitaran. Dia akan berperangai saling tak tumpah seperti ibunya. Haruslah, mereka sedang menuju dewasa. Jadi, emosi mereka, bapa perlu cakna (ambil tahu).

3. Calm – Bapa perlu sentiasa tenang dalam menangani anak perempuan. Tunjukkan pada mereka, kemampuan kita mengawal emosi, barulah mereka dapat meniru yang baik daripada kita.

Ada masa kita betul, ada masa mereka juga mungkin betul.

Elakkan panas baran tak tentu hala. Maki sesedap rasa. Mereka akan takut dan menjauhkan diri.

Tahu kan, statistik menunjukkan ramai lelaki di rumah orang-orang tua? Elakkan daripada puncanya kerana perangai kita yang mudah ‘naik hantu’.

4. Ceria – Bapa perlu menunjukkan sisi ceria seorang ayah. Ayah perlu dilihat ‘jinak’ oleh anak perempuan supaya mudah didekati. Tiada siapa yang berani dengan ayah yang bengis 24 jam.

Kalau pun tidak pandai berhumor, tunjukkan kita mampu ketawa. Kalau mampu ‘gila-gila remaja’, itu lebih mereka suka, kerana kita ‘match’ dengan mereka.

Ya, perkara serius, kita perlu kekal serius.
Bercanda mengikut kesesuaian ya.

5. Cinta – Ini yang terpenting bagi saya, tetapi diletakkan terakhir supaya tidak dilupakan.

Bawa anak remaja perempuan mencintai Allah. Cari ruang menjadi imam untuk mereka. Ambil peluang bercerita kisah-kisah perempuan baik dalam sirah Islam.

Sentiasa ingatkan mereka, “Abah tidak selalu ada, tetapi Allah sentiasa ada dan dekat dengan kita. Mengadu dan meminta pada Dia. “

Satu lagi abah,
Dalam masa sama, usah berhenti menunjukkan kasih sayang pada anak perempuan. Peluk dan cium mereka. Elakkan mereka kekok memeluk kita dek kerana lama tidak menyentuh mereka.

Dia, anak kita.
Budak kecil yang kita buatkan susu dan tukar pampersnya. Masih budak yang sama, cuma dia sedang mendewasa.
Jauh dalam hatinya, kita kekal abah dia.
Sampai bila-bila.

-Ammar Kamilin-
Bahu untuk anak perempuan bersandar.


”Lembutnya Cakap, Comel & Rajin Pula Tu. Senyum Sama Macam Papa.” Tak Kekok Di Dapur, Gelagat Anak Shukri Yahya Raih Perhatian!

Bagi yang mengikuti perkembangan pelakon, Shukri Yahaya pasti tahu dia memiliki dua orang cahaya mata iaitu Aaira Ameena dan Maleeq Miqayl.

Tidak hanya bapanya, bahkan  kedua-dua anak pelakon 7 hari mencintaimu ini ini juga sering mencuri perhatian warganet kerana kecomelan mereka. Apatah lagi, pasangan suami isteri ini rajin berkongsi gelagat anak-anaknya di media sosial.

Terbaru, menerusi akaun Instagram milik Tya Adnan yang merupakan isteri Shukri ada berkongsi video yang memaparkan Ameena sedang membuat cup cake. Gelagat Ameena dalam video itu sekali telah menarik perhatian warganet.

Apa tidaknya, dalam usia 6 tahun, Ameena seolah-olah Sudah biasa beraksindi dapur bahkan tidak kekok ketika sedang melakukan aktiviti di dapur.

Paling mencuri tumpuan perwatakannya yang sangat lembah lembut dan ini terbukti ketika Ameena bercakap penuh sopan dengan ibunya dalam video tersebut.

Di dalam video tersebut juga kelihatan Shukri turut serta melihat anak daranya menyiapkan cup cake.

Memang pandai Ameena membuat cup cake. Sudahlah comtl, patutlah ramai yang memuji.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Risiko Anak Di Sekolah, Ibu Kena Lebih Ambil Tahu, Jangan Lepaskan Tanggungjawab Pada Guru Semata

Apabila anak sudah melangkah ke alam persekolahan iaitu darjah satu, ramai ibu bapa mula merasa risau dan memikirkan perkara yang bukan-bukan. Pun begitu kerisauan itu hanya sementara. Apabila anak sudah tiga bulan bersekolah dan mula membiasakan diri dengan persekitaran, ibu dan ayah mula lepas tangan.

Mungkin mereka merasakan anak sudah mula serasi dengan keadaan dan jadual yang baru atau juga mengharapkan guru seratus peratus untuk menjaga anak kecil mereka.

Risiko pelbagai masalah seperti kemalangan atau apa sahaja tidak hanya terjadi apabila anak sudah mula serasi dengan persekitaran. Apapun keadaannya, anak anda masih kecil dan seharusnya dipantau dari semasa ke semasa. Risiko anak di sekolah? Ibu ayah sentiasa kena ambil tahu. Jangan leka!

Lapan perkara ini perlu anda ambil kira dan sentiasa beritahu anak-anak.

1. Jangan Bersendirian
Pesan pada anak jangan bersendirian ketika di sekolah. Jika mahu ke tandas, koperasi, kantin atau ke mana sahaja di dalam kawasan sekolah, pesan pada anak supaya dia mengajak kawan menemaninya. Selain aspek keselamatan, anak juga semakin pandai berkawan.

2. Tahu Persekitaran Sekolah
Ketika mendaftarkan anak di sekolah, sebaiknya periksa semua persekitarannya supaya apabila anak bercerita kepada anda sebaik pulang daripada sekolah, anda sendiri sudah dapat membayangkan. Malah anda juga dapat sentiasa mengingatkan mana-mana kawasan yang dirasakan agak sunyi atau berbahaya kepada anak kecil anda.

3. Aspek Kebersihan
Risiko anak terdedah kepada keracunan makanan daripada makanan yang disediakan di kantin sekolah tidak mustahil. Jika tidak soal kebersihan diutamakan, siapa tahu anak anda sendiri yang mengalami alahan kepada satu-satu jenis makanan. Jadi pastikan anak anda bijak memilih makanan yang tepat. Mungkin mengajarnya membeli makanan dipersekitaran yang bersih adalah satu langkah bijak.

4. Berada di Kawasan Sekolah
Ajar anak supaya tidak mengikuti atau menumpang sesiapa ketika habis sesi persekolahan. Minta dia menunggu bas sekolah di dalam kawasan sekolah dan keluarlah daripada pintu pagar sekolah sebaik bas telah sampai. Ini penting.

5. Jangan Berlari
Sentiasa berpesan pada anak akan bahaya berlari-lari di dalam kawasan sekolah atau ketika bermain. Peralatan sekolah seperti kerusi dan meja, kawasan yang sempit atau juga longkang berbahaya misalnya perlu diambil kira. Mintalah dia berhati-hati kerana ini mungkin membahayakan mereka.

6. Kenalpasti Objek Bahaya
Minta anak tidak bermain-main atau bergurau senda dengan alat-alat tulis yang agak tajam dan mempunyai risiko seperti gunting, pisau dan sebagainya. Walaupun kecil namun objek ini terdedah kepada pelbagai risiko keselamatan. Pastikan anak anda tahu menggunakan peralatan tersebut dengan betul. Jelaskan kepada mereka akan bahayanya.

7. Rujuk Guru
Pesan pada anak supaya sentiasa memberitahu guru walau ke mana dia pergi. Ini bukan sahaja lebih selamat malah ia mendidik anak untuk lebih menghormati guru.

8. Tanya Anak
Setiap kali selepas anak pulang dari sekolah, tanya anak apa yang dia buat di sekolah pada hari tersebut. Ini membolehkan kita tahu apa dia buat misalnya seperti bermain, berlari atau juga mencuri waktu belajar. Kanak-kanak suka berterus terang dan apabila amalan ini dilakukan setiap hari, lama-kelamaan ia menjadi perkara biasa dan kita lebih tahu apa yang anak kita lakukan.


Hidup Suami Tenang Selagi Isteri Masih Percaya. Sila Takenote!

Mengekalkan kebahagiaan dan melalui hidup yang  damai dalam rumahtangga dari awal perkahwinan hingga hujung nyawa, bukanlah semudah menyebut A B C.

Hakikatnya, ia perlu diusahakan oleh kedua-dua belah pihak dan salah satu kuncinya adalah kepercayaan.

Segalanya bermula dengan kepercayaan, hubungan boleh retak kerana hilangnya kepercayaan dan kuatnya cinta juga kerana percaya!

Menyentuh tentang kepercayaan, turut terpanggil untuk Firdaus Shakirin berkongsi pandangan tentang kesannya pada suami bila isteri masih percaya atau sudah hilang kepercayaan.

Ini perkongsiannya.

Selagi masih diberikan kepercayaan…

Hidup suami ni tenang selagi isteri masih percaya…walaupun tak sepenuhnya, tapi kalau 80% to 90% peratusan dia letak kepercayaan tu, maka insyaAllah, pergerakan dan perbuatan suami tu masih bebas…bebas bersyarat, bukan bebas untuk buat apa saja…

Syaratnya masih kena jaga pergaulan, jaga tingkah laku, dengan siapa kita berkawan, berhubung…ada had di setiap kebebasan yang isteri bagi…

Mungkin hari ni dia tengok kita pegang HP, dia tak mintak HP untuk check…mungkin hari ni dia tak tanya kita keluar ke mana, kenapa balik lambat dan sebagainya…mungkin hari ini dia takde cakap bukan-bukan, sangka bukan-bukan kepada kita…

Asbab dia masih percaya…dia masih ada kepercayaan terhadap apa yang kita buat di depan dan di belakang dia…

Andai kata satu hari nanti, ada perbuatan kita yang menghilangkan kepercayaan dia, maka kita tak boleh nak salahkan dia jika dia mintak HP untuk diperiksa, dia tanya kenapa nak keluar, dengan siapa kita keluar, pukul berapa nak balik…

Selagi hidup tu masih tenang, belum kucar kacir, maka jagalah dan hargailah…permintaan isteri tu simple, jangan dihancurkan kepercayaan dia…once dia dah lagi tak percaya, maka apa yang kau buat pun dia tetap ragu-ragu walaupun ianya betol…

Sumber : Firdaus Shakirin


“Bukan Sekadar Suka Sama Suka, Kemudian Ajak Kahwin. Banyak Ilmu Perlu Dipelajari” – Elfira Loy

Pelakon Elfira Loy menyifatkan perkahwinan adalah satu tanggungjawab yang tidak mudah digalas selepas hampir empat tahun mendirikan rumah tangga.

Memetik laporan Harian Metro, ibu kepada dua cahaya mata ini berkata, untuk mengekalkan rumah tangga yang harmoni dan bahagia, ia memerlukan banyak pengorbanan.

“Sebelum berkahwin, persepsi saya terhadap perkahwinan ini berbeza dan selepas melaluinya memang apa yang saya fikir sebelum ini tak sama.

“Saya rasa orang yang dah berkahwin saja akan tahu apa itu perkahwinan sebenar. Ia bukan mengenai dua hati saja.

“Selain itu, banyak pengorbanan dari sudut perasaan, kerja, hati serta masa. Hanya orang yang matang boleh melaluinya. Kalau tak matang memang akan selalu ada pergaduhan sepanjang perkahwinan,” katanya.

Disoal mengapa dia memilih untuk mendirikan rumah tangga ketika namanya memuncak adalah kerana bukan populariti yang dikejarkan selama ini.

“Itu bukan keutamaan dari awal saya masuk dalam bidang hiburan ini. Saya bergelar artis sebab nak kukuhkan nama.

“Segala gelaran atau penghargaan yang diberi, itu semua orang yang beri. Saya hanya fokus kepada kehidupan sendiri dan tak pernah rasa perbezaan itu,” jelasnya.

Pada masa sama, Elfira turut memberi menasihatkan kepada pasangan yang ingin berkahwin diusia muda perlu ada ilmu perkahwinan terlebih dahulu.

“Perkahwinan ini bukan mudah. Jadi kena cari ilmu mengenai perkahwinan terlebih dulu baru ambil keputusan berkahwin.

“Perkahwinan ini bukan sekadar suka sama suka, kemudian ajak berkahwin. Banyak ilmu yang perlu dipelajari.

“Bagi saya, melayari rumah tangga ini perlu ada keikhlasan. Ikhlas itu yang akan buat semua benda menjadi mudah,” ujarnya.

Untuk rekod, Elfira dan suami, Faris Khairol Anwar mendirikan rumah tangga pada 1 Januari 2019 dan dikurniakan sepasang cahaya mata iaitu Rayyan dan Aria.

Sumber : Harian Metro


Kasut Sekolah Yang Berlumpur Pun Akan Bersih Kalau Basuh Guna Teknik Ini.

Minggu persekolahan sudah bermula. Keterujaan anak-anak bertemu  kembali kawan-kawan di sekolah menyebabkan mereka melompat ke sana ke mari. Dan kasut yang putih mula bertukar warna. Selain kotor ditambah dengan cuaca yang tidak menentu, adakalanya hujan menyebabkan keadaan padang menjadi lecak dan berlumpur.

Pastinya ‘sakit mata’ melihat betapa kotornya kasut sekolah anak-anak yang diselaputi lumpur. Biasanya walaupun direndam, digosok serta disental dengan menggunakan sabun, kekotorannya masih jelas kelihatan.

Tapi melalui perkongsian Facebook Rushima Yunus, beliau mengutarakan tip yang boleh membantu para ibu berdepan dengan masalah ini. Ujarnya dia seperti ibu lain yang mempunyai anak bersekolah habis cara untuk membersihkan kasut anak yang kotor.

Walau pun sudah melalui proses merendam, menyental dengan sepenuh hati, hasilnya agak menghampakan kerana ia memerlukan daya tenaga sentalan yang agak ekstrem.

Guna pencuci pinggan

Puas mencuba pelbagai jenama sabun yang ada di pasaran, dia tergerak hati cuba membasuh kasut sekolah dengan bahan pencuci pinggan pula.

Oleh kerana yakin dengan kuasa pencuci pinggan mangkuk yang selama ini banyak membantunya mencuci lebih pantas di dapur, lalu cecair tersebut turut digunakan untuk membasuh kasut sekolah anaknya.

Keputusannya? Ternyata berkesan! Kasut sekolah lebih mudah untuk dicuci dan kembali putih seperti yang diingini. Selain itu, apa yang lebih mengembirakan, ia tidak memerlukan kuasa sentalan yang ekstrem.

Hanya dalam masa lima minit memberus secara konsisten, kotoran mula hilang! Menarik kan?

Tambahnya lagi, untuk mendapatkan kesan yangmaksima, kasut sekolah hendaklah direndam di dalam air panas terlebih dahulu sebelum dibasuh.

Semoga panduan ini dapat menyelesaikan masalah untuk memastikan kasut sekolah anak-anak bersih dan nampak cantik tatkala digayakan ke sekolah.

Jenis fabrik kasut turut memainkan peranan untuk mengembalikan keputihan kasut tetapi tidak salah jika berkongsi panduan yang boleh mendatangkan manfaat bersama, bukan!


Alert Cara Minum Air Semasa Bulan Puasa. Jangan Sampai Badan Alami Hidrasi. Follow Jadual Ini.

Kita biasanya disarankan agar minum sekurang-kurangnya 8 gelas air masak setiap hari. Namun bergantung kepada keadaan dan situasi juga.

Namun kini kita semua sedang menjalani ibadah berpuada di bulan Ramadan. Sudah tentu kita tidak dapat minum air pada waktu siang sehingga waktu berbuka puasa. Tentu risau kerana tidak dapat minum air yang secukupnya untuk keperluan badan. 60% ke 70% daripada badan kita adalah air. Tubuh badan kita amat memerlukan air untuk menyelaraskan suhu badan.

Akibat kekurangan air, badan akan mengalami hidrasi dan mengakibatkan badan kita lemah, letih, tidak bertenaga, pening, pitam, sakit tekak, demam, kulit akan menjadi kering, gatal-gatal, mengelupas dan yang lebih teruk lagi bila stroke haba terjadi.

Malah jika kurang minum air, ia akan meningkatkan risiko terkena penyakit seperti batu karang, sakit kepala, sakit sendi dan otot, lesu pada wajah dan kehausan. Air kencing juga akan berbau kuat dan berwarna kuning pekat yang menandakan seseorang itu mengalami hidrasi.

Berikut jadual yang boleh kita ikuti sepanjang bulan puasa atau untuk hari-hari lain ketika kita berpuasa ganti atau sunat.

Tips yang disyorkan :

Cadangan minum air ketika puasa:

Minum air :
1 gelas – Selepas bangun dari tidur untuk bersahur
1 gelas – Selepas sahur
1 gelas – Selepas azan maghrib
1 gelas – Selepas solat maghrib
1 gelas – Selepas makan
1 gelas – Selepas solat isyak
1 gelas – Selepas solat tarawih
1 gelas – Sebelum tidur

Semoga kita menjaga kesihatan dan memastikan tubuh sentiasa sihat dan segar walaupun menjalani ibadah puasa.


Redha Je La! Muka Aaron Aziz Jadi ‘Lukisan’ Anak Dalam Live

Anak perempuan memang tak lari lah dari hobi suka berhias. Kalau bukan mekap, mungkin dari segi pemakaiannya yang sentiasa nak kelihatan cantik sentiasa.

Begitu juga buat bagi pelakon kacak Datuk Aaron Aziz di mana anak perempuannya bukan sahaja minat untuk bersolek, malah boleh pula mereka jadikan ayah mereka itu sebagai model untuk disolek!

Ketika kejadian Aaron atau nama sebenarnya Aaron Mustapha Aziz sedang live di laman Tiktoknya dilihat redha menjadi ‘mangsa’ anaknya, Dahlia Arissa untuk dipakaikan gincu.

Sepanjang disolek pelakon kelahiran Singapura itu dilihat pasrah kerana terpaksa melayan karenah anak bongsunya. Namun, dia tetap bersabar sehingga selesai dipakaikan hijab.

Dalam masa yang sama, Aaron dan Dahlia masih sempat menjawab soalan dan memberi respon terhadap lebih 7 ribu penonton ‘live’ mereka.

Menjengah ke ruangan komen, rata-rata warganet terhibur dengan gelagat dua beranak itu. Secara berseloroh mereka juga menggantikan nama Malik kepada Malika, iaitu nama watak yang pernah dipopularkannya menerusi filem KL Gangster.

Mereka juga memuji sikap Aaron dengan menyifatkan dia sebagai seorang bapa yang baik kerana sanggup disolek hanya untuk mencipta momen manis bersama anak.

Sumber: TikTok


“Mentaliti  Orang Kalau Rumah Kemas  Anak- Anak Mesti Jadi Robot, Kena Kongkong & Tak Boleh Nak Explore.” Deep Perkongsian Ni!

Setiap ibu bapa pasti mahukan yang terbaik untuk anak-anak mereka. Namun pendidikan terawal adalah dari rumah. Ibu bapa yang mencorakkan anak-anak justeru cara mendidik mereka harus betul supaya tidak tersalah langkah.

Semalam saya sempat menonton satu video pendek temuramah majalah Pa&Ma bersama Hanis Zalikha.

Saya bersetuju dengan beberapa point yang Hanis berikan dalam mendidik anak- anak. Of course kita semua bukanlah parents yang perfect, tapi kita pastinya takkan berhenti dan takkan jemu mencuba terutama dalam bab mendidik anak-anak.
Menurut Hanis,
1) Anak- anak mesti tahu HAD tertentu. Contoh, meja bukan tempat untuk berdiri dan melompat. Perkara ni mesti diajar dari KECIL. Kalau dari kecil dah biasa, bila besar nanti pun mereka akan ikut cara yang diajar. Cuma masalah kebanyakkan dari kita bila anak dah besar baru nak tegur, baru nak explain, baru nak marah. Masa tu habit tu dah sebati dalam diri anak- anak so agak payah nak betulkan semula. Sudahnya kita yang stress. Mulalah dari awal.

2) Di rumah mesti ada PERATURAN yang kita tetapkan. Contoh pukul 9 malam mesti masuk tidur. Bukan sesuka hati, tiada waktu tertentu nak tidur. Disiplin mesti ada. Kata Hanis selepas anak-anak tidur dia ada ‘me time’ seperti bersembang dengan suami, menonton movie dan sebagainya. Sedikit sebanyak cara ini dapat mengurangkan stress setelah seharian penat menghadap tugasan di rumah.

Perasan tak rumah Hanis kemas, bersih dan tersusun rapi? Ya, ia bermula dengan DIDIKAN, bukan datang begitu saja. Lepas main, mesti kemas. Makanan tumpah mesti kutip. Tak silap saya rumah mereka fully carpet. Bukan senang nak jaga terutama ada anak yang masih kecil. Ye, memang di rumah mereka ada bibik, mungkin sesekali cleaner akan datang, tapi orang biasa macam kita pun ramai yang boleh dan dah pun buktikan.

Tak perlu nak bagi alasan negatif, “dia bolehlah ada bibik, rumah pun cantik, banyak duit, bla..bla..” Aiyooo! Cuba ambil dari sudut yang positif. Orang yang tinggal rumah biasa di kampung pun boleh juga berada dalam persekitaran yang kemas dan selesa. Saya pernah share satu gambar dulu sebab rasa kagum sangat. Sebuah rumah kampung kayu tapi rumah tersebut sangat kemas dan bersih walaupun memiliki beberapa orang anak dan ada yang masih kecil.

Si Yusuf Iskandar pula macam anak kita, macam anak orang lain juga, suka explore sesuatu, buat eksperimen sains, buat artwork, aktiviti memasak dan sebagainya. Tapi sebab dah terdidik dalam suasana yang kemas, lepas buat aktiviti dia akan ambil peranan dan tanggungjawab untuk mengemas. Ada hari tertentu keluarga mereka akan melakukan aktiviti gotong royong. Hanis sibuk vakum, Yusuf pun ikut juga menggunakan vacuum cleaner mainan dia. Hehehe. Comel! Dari situ sebenarnya secara tak langsung Hanis didik Yusuf untuk belajar sesuatu.

Secara jujurnya saya pun bosan dan letih dengan mentaliti segelintir orang,
‘Rumah kemas ni anak- anak mesti jadi robot, semua tak boleh. Kena kongkong. Tak boleh nak explore sesuatu. Tu sebab elok kemas” ..
Aduhai..
Payah nak set juga orang yang ada pemikiran begini. Macam dorang pulak tinggal serumah dan tahu aktiviti orang lain. Kemas, bersih bukan suatu perkara yang pelik. Itu lumrah, normal. Mana- mana agama pun pasti tekankan bab menjaga kebersihan.

Jangan sebab rumah kita tak kemas, kita pula cari point kesalahan orang lain yang memiliki rumah kemas. Kita kata orang tu tegas sangat dalam mendidik anak, kita kata orang tu mengongkong aktiviti anak. Tak bolehlah begitu. Selagi kita tak tinggal serumah dengan mereka siapalah kita untuk judge. Betul tak? Jangan- jangan mereka lagi rajin buat aktiviti bersama anak-anak di rumah berbanding kita yang sibuk judge dan cari salah orang.

Ok, jom tengok beberapa aktiviti yang Yusuf dan Alisa buat di rumah sama juga seperti yang anak kita buat. Dari sini kita boleh ambil input yang positif dan cuba apply dalam cara kita mendidik anak- anak.
Yang baik tak salahkan kita ambil untuk panduan bersama. Ambil dari sudut positif, inshaAllah positif la jadinya..
*Gambar diambil dari IG Hanis, Yusuf & Alisa.


Akibat Sorok Duit Daripada Isteri, Lebih RM5K Duit Rosak Digigit Tikus.

Ini namanya bukan rezeki. Nak simpan duit punya pasal, lelaki ini berputih mata apabila sejumlah wang simpanan yang habis rosak setelah digigit tikus akibat menyoroknya di dalam kereta.

Tidak menyedarinya tidakannya itu mengundang risiko lelaki ini memilih ruang di dalam kereta untuk menyimpan duitnya.

Menurut Liputan6, lelaki dari Thailand memilih untuk menyembunyikan wang di dalam kereta tersebut kerana merasakan bahawa ia tidak akan ditemui oleh isterinya.

Simpan dalam enjin kereta

Difahamkan, wang yang disembunyikannya di dalam bahagian enjin kereta itu bernilai 45,000 Baht (RM5,626) dan telah diketahui oleh isterinya.

Lebih malang apabila keretanya juga mengalami kerosakan kerana tikus-tikus tersebut.

Video ketika lelaki itu dan isterinya mengeluarkan wang tersebut telah tular di media sosial.

Ada sesetengah netizen yang memberikan nasihat kepada lelaki itu agar segera menukarkan wang yang telah rosak di Bank of Thailand. Menurut mereka, pertukaran wang boleh dilakukan sekiranya syarat dipenuhi.


7 Selebriti Sambut Kelahiran Cahaya Mata, Nama Pun Sedap-sedap Belaka!

Kelahiran anak dalam sesebuah keluarga sememangnya begitu dinantikan. Penghujung tahun 2017 membariskan ramai artis yang menerima kelahiran anak dalam hidup mereka.

Ada yang menyambut kelahiran anak pertama, tak kurang juga kelahiran kedua dan ketiga. Menariknya nama anak-anak selebriti kita ini semuanya sedap belaka. Jom kita intai kelima-lima selebriti ini.

1. Hafiz Suip
Hafiz Suip yang menyambut kelahiran anak sulungnya pada 31 Disember lalu menamakan bayi lelakinya dengan nama Muhammad Riyadh Zafri Bin Mohd Hafiz. Sedap namanya. Hafiz dan isterinya, Nureffy yang mendirikan rumah tangga pada 14 Mei 2016 ini mengucapkan rasa syukur pada Allah atas kurnian ini.

2. Ramona Zamzam
Ramona Zamzam melahirkan puteri sulungnya pada 7 Disember tahun lalu. Selepas sebulan melahirkan, Ramona tampil memperkenalkan nama bayi perempuannya yang
cukup indah iaitu Ivanna Alashkar.

Menerusi akaun Instagram (IG) peribadinya, Ramona berkongsi video saat pertama kali menatap wajah anaknya selepas selamat bersalin. Tersangatlah comel. Secantik dan seindah namanya.

3. Jovian Mandagie
Pereka fesyen terkenal, Jovian Mandagie memilih nama Jeanelle Nika Mandagie untuk anak sulungnya yang dilahirkan pada 1 November lalu. Selain itu, Jovian dan isterinya Nina Ismail Sabri juga turut mewujudkan akaun IG anaknya @princessmandagie yang kini memiliki lebih 75,000 pengikut. Kini si comel Nika makin montel dan buat pengikutnya geram melihatnya.

4. Hafidz Roshdi
Humairah Binti Mohammad Hafidz. Itulah nama puteri sulung pelakon kacak Hafidz Roshdi bersama isterinya, Nurul Shuhada Mat Shukri. Humairah, sebuah nama indah yang bermaksud putih kemerah-merahan.

5. Zizie Izette
Pelakon Datin Seri Zizie Izette dan suaminya, Ahli Parlimen Kinabatangan, Datuk Seri Bung Moktar Radin pula memilih nama Adam dan Alif untuk bayi kembar mereka.

Walaupun masih belum menamakan sepenuhnya kedua bayi kembar ini, namun nama Adam dan Alif telah pun dipilih lebih awal sebagai nama permulaan pasangan ini. Bayi kembar yang dilahirkan pada 29 Disember lalu di Pusat Perubatan Prince Court, Kuala Lumpur ini sememangnya dinantikan pasangan ini.

6. Fizo Omar
Menantikan kelahiran cahaya mata lebih 4 tahun lalu, Fizo Omar dan Mawar Abdul Karim menamakan puteri sulung mereka dengan nama Wan Maryam. Ringkas namun cukup indah.

Mawar berkongsi foto anak perempuannya itu menerusi entri terbaru di Instagram (IG) dengan kapsyen berbunyi, “Assalamualaikum auntie uncle semua, nama saya diberi oleh bapa dan mama saya, Wan Maryam bt Wan Hafizol. Secantik ibunya.

7. Eira Syazira
Pelakon Azad Jazmin dan isterinya Eira Syazira menamakan anak ketiga perempuan mereka dengan nama Areisya Suri Rose. Anak ketiga mereka ini dilahirkan pada 2 Januari lalu. “Assalamualaikum Salam 1 Malaysia, memperkenalkan My 3rd Girlfriend Areisya Suri Rose,” tulis Azad di instagramnya.

Sedap nama-nama anak selebriti kita. Maksudnya juga indah-indah belaka. Moga anak-anak ini menjadi puteri putera soleh dan solehah.


Wanita Ni Guna 3 Jenis Makeup Remover Untuk Kegunaan Harian. Hasilnya Memang Kulit Terlajak Bersih!

Kepentingan dan keperluan menggunakan makeup remover untuk membersihkan wajah setelah seharian menggunakan solekan tentunya menjadi info biasa bagi kita seorang wanita. Umumnya, kita merasakan cukuplah sekadar ada satu jenis makeup remover untuk membersihkan wajah. Malah ada juga selesa dan memadai hanya menggunakan pencuci muka sahaja untuk memastikanw ajah benar-benar bersih.

INI PERKONGSIANNYA

Hye!

People asked me, Apa kekra pakai untuk cuci makeup or kalau x pakai makeup pun cuci macam mana muka?

INI JAWAPANNYA

So basically kekra guna 3 different type of makeup remover mcm dalam gambar. I used Maybelline Micelar Water, Garnier oil infused cleansing water & Biore Cleansing oil. Tiga2 ni kekra pakai utk different task lah.

So we start with MAYBELLINE MICELLAR WATER.
– This one usually kekra pakai pgi2 or bila nk mandi pagi lh, xkisah lah mndi tgh hri ke mandi kol 2 ptg ke (kantoiiiii kau mandi kol 2 ptg kn). So, kekra akn gune micellar water ni utk buang all the dirts ke debu2 ke yg melekat kt muka yg kite xnmpk sebelom nk mndi b4 start ur day.

Lepas tu bru kekra guna cleanser. Kadang2 kekra xpakai cleanser pon pgi2, just pakai micellar water & after that bilas dgn air mcm biasa. Kalau dh mndi tu tgh hari bwk ke 2 ptg tu, yes i will use micellar water & mild cleanser.

Kekra guna micellar water ni utk AM routine & solat routine. Kalau solat routine kekra akan guna wipes dlu, bru guna micellar water. Utk buang sisa2 makeup if makeup lah. Kalau tak makeup, just pakai micellar water sahaja.

GARNIER OIL-INFUSED CLEANSING WATER
This one usually kekra akan pakai bile kekra makeup sahaja. Kekra pakai utk remove makeup dekat area mata, kening & lips sahaja. Lepas pakai this one baru kekra guna cleansing oil Biore tu. Dh mcm triple cleansing method kan? Believe me! Kulit korang akan lg bersih bila korang buat triple cleansing method ni. Especially kalau korang makeup. This one best sebab senang gile nak tanggalkan makeup even waterproof mascara. Sekali sapu je mmg dh tanggal. Bile pakai lipmatte pon kekra memang suka buang sisa lipmatte tu guna garnier ni. Bersih! Kalau kekra makeup nipis2 je, i will use wipes je utk buang makeup dlu, bru guna cleansing oil. Kekra gune this one untuk PM routine jugak.

BIORE CLEANSING OIL
– This one kekra akan pakai untuk PM routine only. Lepas bersihkan makeup dgn garnier td, kekra akan pakai cleansing oil ni utk bersihkan makeup dekat area muka yg lain. Kekra elakkan area mata, sebab xsuke minyak dekat mata. Cleansing oil ni kalau korang pergi drugstores beli, mmg die dh tulis dh, cleansing oil. So tak perlu keliru. Cumanye, Biore ni ade mineral oil which is tak semua org blh tolerate dgn mineral oil. So my advice is, kena rajin google b4 beli. Kalau skin jenis mcm kekra, kulit boya, ha blh je nk pki biore ni.

MY TRIPLE CLEANSING ROUTINE
1. First, kalau makeup agak heavy sikit kekra akan guna makeup remover biasa (garnier oil-infused cleansing water) utk remove makeup kawasan mata & mulut. Guna wipes pun xpe kalau makeup nipis2.
2. Baru kekra start pki cleansing oil. Urut2 lh kt kawasan muka yg lain kecuali mata.
3. Basahkan tgn, pstu urut2 lg sampai kua milky2 gitchuu kt muka (emulsify) & sampai rasa xlarat dh ak nk urut. Huhu
4. Kekra akn guna kapas bersih, kekra wipes all my whole face. Ha mse ni u blh tgk all the dirts melekat kt kapas. Kekra guna dua ke tiga kapas. Kapas kedua normally dh nmpk bersih dh. Ade coklat2 skit2 kesan fd. (Kire nye step ni kekra xbasuh trus cleansing oil tu but kekra bersihkan dgn kapas dulu utk lebih bersih)
5. Baruuu lah bilas dgn air
6. Guna mild cleanser
7. Bilas balik dgn air

“Nampak leceh, tp hasilnya mmg tip top!”-Kekra

Selain teknik dan cara yang diamalkan oleh Kekra ini untuk membersihkan wajahnya daripada kesan makeup, anda juga boleh mencuba dengan menggunakan 4 jenis minyak ini untuk tujuan yang sama. Ianya lebih semulajadi dan selamat mencuba.

1. Baby Oil

Ambil kapas muka dan letakkan baby oil  kemudian ratakan pada bahagian wajah. Setelah itu cucilah muka dengan air sehingga bersih.

2. Minyak Kelapa

Minyak kelapa  sifatnya begitu ringan dan ini memudahkan minyak ini diserap oleh kulit. Oleh itu, ambil kapas dan rendamkan seketika ke dalam bekas berisi minyak dan kemudian sapukan pada bahagian wajah. Gosok perlahan-lahan sehingga kesan makeup hilang dan bersih.

3. Minyak Tea Tree

Minyak tea tree ini mempunyai kandungan anti bakteria. Letakkan minyak ini di atas kapas dan biarkan meresap seketika sebelum digosok perlahan pada wajah untuk menanggalkan kesan solekan.

4.Minyak Zaitun

Dikatakan minyak zaitun sangat bagus untuk menanggalkan makeup dan penggunaan secara rutin dapat mencegah daripada pori-pori tersumbat. Caranya mudah hanya rendamkan kapas muka ke dalam bekas berisi minyak zaitun dan kemudian gosok perlahahan pada keseluruhan wajah. Bersihkan sehingga tiada lagi kesan makeup pada wajah.


Ibu-Ibu Patut Cuba Tip Ini Untuk Mudahkan Seterika Baju. Bukan Sahaja Jimat Elektrik, Kedutan Pun Cepat Hilang!

Seterika baju adakalanya memenatkan dan memakan masa teutama bagi anda yang mempunyai anak-anak ramai. Selain baju kerja suami, anda juga perlu seterika baju anak dan juga pakaian lain.

Nak nak lagi bila balik kampung nanti, pasti ramai yang nak seterika baju raya kan. Jadi nak cepat dan memudahkan kerja anda, jom cuba kaedah ini.

Hanya dengan menggunakan tiga bahan ini sahaja iaitu papan seterika, kertas alumimium dan kain kapas, kerja anda akan menjadi lebih mudah, cepat dan dapat menjimatkan elektrik.

Cara-caranya adalah seperti berikut:

Selamat mencuba!


Petua Sihat Dengan Pokok Kantan, Macam-macam Manfaatnya!

Bunga kantan bukan sahaja sering digunakan sebagai bahan masakan untuk menyediakan laksa, asam pedas mahu pun kerabu. Malah mengikut amalan petua orang dulu-dulu, siapa sangka pokok kantan ini banyak manfaatnya untuk penjagaan kesihatan. Ini sebagaimana yang dikongsikan oleh Ana Mahabu. Pun begitu dinasihatkan juga, petua-petua ini sekadar alternatif dan jangan pernah tinggalkan apa yang disarankan oleh doktor untuk kebaikan bersama.

Pokok kantan

Bagi pesakit gout, air rebusan 3 batang kuntum bersama 4.5 liter air perlu dimasak dan kemudian diminum selama 3 hari berturut turut. Dengan izin Allah, ia akan dapat menyembuhkan bengkak di sendi akibat gout. Menurut orang tua-tua, jika anda mengamalkan memakan bunga kantan secara mentah-mentah, ia boleh menjadi rawatan awet muda kepada kaum wanita, maka digalakkan memakan bunga Kantan secara mentah-mentah.

Manakala menurut pengamal perubatan tradisional dari sejak zaman berzaman, bahawa bunga kantan ini baik digunakan untuk merawat penyakit darah tinggi dan juga kencing manis. Selain itu, khasiat bunga kantan dikatakan dapat menghilangkan rasa tidak bermaya jika selalu diamalkan memakannya.

Juga, jika anda kurang selera makan, amalkanlah dengan kerap memakan bunga kantan secara mentah-mentah ataupun dicampurkan dengan laksa ataupun nasi kerabu. Bunga kantan juga berkesan untuk menghilangkan masalah badan yang berbau dengan cara merebus batang pokok kantan dan air rebusan itu dibuat air mandian. Amalkan selalu, Insyaa-Allah masalah bau badan yang tidak enak itu boleh berkurangan.

Pokok kantan mengandungi bahan antioksida iaitu karatinoid yang dapat mengurangkan risiko untuk mendapat penyakit kanser selain ianya dapat mengekalkan awet muda. Air rebusan kantan juga boleh digunakan untuk membasuh luka.

Sakit telinga boleh dirawat dengan menggunakan air rebusan buah kantan.
Selepas merebus buah kantan selama beberapa minit, air rebusan perlu dititikkan ke dalam telinga.
Jika diamalkan selalu, ia bukan saja melegakan kesakitan akibat bengkak malah boleh mengatasi masalah telinga berair.

Buah kantan juga dikatakan boleh digunakan sebagai ubat bagi menghilangkan lendir dan kahak pada tekak.

Daun pokok kantan turut mempunyai khasiatnya tersendiri. Bagi mereka yang mengalami luka di badan, bolehlah merebus daun kantan. Air rebusan daun yang masih suam dikatakan boleh digunakan sebagai air pencuci luka dengan cara melumurkannya ke seluruh bahagian luka.

Merawat kencing manis dan darah tinggi. Ambil buah kantan, dibersihkan dan direbus. Air rebusan ini ditapis kemudian diminum seperti biasa. Pengambilan secara teratur dapat mengurangkan masalah ini.

Menguatkan tenaga batin lelaki.
Buahnya yang masak boleh digunakan untuk membantu meningkatkan tenaga batin dengan cara merebus buahnya yang masak dan meminum air rebusannya dan pastikan bertanya kepada pakar atau pengamal perubatan tradisional terlebih dahulu sebelum meminumnya.

Ana Mahabu
Labu Negeri Sembilan


Persiapan Akhir Ramadan, Lengkapkan Agar Bertambah ‘Kayanya’ Pahala. Ni Pesan Ustazah Nazirah!

Ahlan WaSahlan Ya Ramadan, menanti tibanya bulan penuh keberkatan ini tentunya ramai antara kita sudah ada yang bersiap sedia dan tidak sabar merasai kemeriahan bulan Ramadan, menyuburkan dengan melakukan amalan dan ibadah.

Pun begitu, apa kata untuk kita sediakan senarai semak dan jika mana masih belum diadakan elok kiranya dipersiapkan di saat-saat akhir ini agar kita seisi keluarga dapat melaksanakan amalan di bulan Ramadan ini dengan sebaik mungkin dan sekali gus dapat memperbanyakkan pahala di bulan puasa.

Mengetahui detail tentang antara persiapan akhir yang boleh dilakukan, Ustazah Nazirah Abd Rahim ada berpesan dan bolehlah dilaksanakan. Ini perkongsiannya.

PERSIAPAN AKHIR RAMADHAN

Nampak mudah… Kesannya BERATNYA IMAN DAN KAYANYA PAHALA RAMADHAN buat kita

Mari buat persiapan akhir.

Janganlah pakai telekung masam dan busuk atau dah dipakai sebelum ini untuk sambut ramadhan. Telekung tak mesti beli baru. Namu… Jika mampu dapt pahala beli baru untuk ibadah

3.anak lelaki juga sama siapkan kopiah baru cantik nak sambut ramadhan

Nak hidupkan solat terawih dan solat berjamaah bulan mulia

Penting persiapan anak LELAKI ini kerana nanti mereka akan jadi SUAMI dan didikan masa kecil ini lah persiapan mereka jadi SUAMI SOLEH memimpin isteri dan anak anak mereka iaitu cucu cicit kita. Inilah bekalan amal soleh namanya. Jika kita lalai tak didikan anak anak.Kita mencorak dosa berpanjangan pula. Pilih mana satu nak!

Jika dapat.. Bawa anak anak ke kedai beli al Quran sebagai simbolik besarnya ERTI DIDIKAN AL QURAN bulan ramadhan ini. Agar anak anak rasa seronok nak MEMBACA AL QURAN bulan ramadhan.

Bersiaplah.. Hingga hari terakhir!

Allah tak akan sia siakan persiapan kita. Hebat jiwa kita dan anak anak saat ramadhan berakhir allahumma ameen

Selamat menyambut ramadhan semua


Anak Zainal Abidin Kongsi Gambar Mesra Hanya Bersama Ibu, Tarik Perhatian Netizen!

Resam dalam kehidupan rumah tangga pastinya ada pertelingkahan dan sering juga berlaku salah faham berpunca daripada pelbagai faktor.

Pun begitu, bila puncanya adalah disebabkan  hadirnya ‘orang baru’ tanpa diundang antara suami dan isteri tersebut, itu lebih menjadikan hubungan semakin parah.

Hinggakan baru-baru ini tular berita mengenai isteri pertama menyerang isteri kedua bekas pemain bola sepak, Datuk Zainal Abiddin Hassan di kedai mamak.

Susulan itu, isteri kedua iaitu Fyna Jamal telah membuat laporan polis selepas berlakunya pergelutan terbabit pada hari Isnin, sekitar jam 2.15 pagi.

Difahamkan juga, isteri pertama berasa marah terhadap Fyna kerana perkahwinan bersama suami sama sekali dilakukan tanpa pengetahuannya. Malah, juga merasakan madunya itu menyindir dia di dalam program Famili Duo baru-baru ini.

ARTIKEL MENARIK

Sokongan Anak-Anak

Pun begitu, tinjauan di Facebook ada sesuatu yang menarik perhatian netizen, apabila anak isteri pertama Zainal Abidin telah memuat naik sebuah gambar mesra dirinya bersama adik beradik duduk bersama ibu tersayang  telah mencetuskan pelbagai reaksi warganet.

“Biar gambar ini berbicara dengan sendirinya,” ujarnya ringkas di ruangan kapsyen.

Dalam hantaran tersebut, anak Zainal Abidin yang dikenali sebagai Zaifiq Zainal itu seakan menyatakan akan tetap memberi sokongan penuh terhadap ibu yang dicintai susulan isu yang sedang hangat berlaku di dalam keluarga mereka ketika ini.

Sekadar info, bekas pengendali pasukan Melaka United itu telah berkahwin dengan Datin Zalina Haji Zaini sejak tahun 1985 dan mereka dikurniakan lima orang cahaya mata sepanjang bersama.

Meninjau di ruangan komen rata-rata netizen mendoakan urusan ibu Zaifiq dipermudahkan dan tidak kurang juga berkongsi kata-kata positif untuk keluarga ini.


Senangnya Nak Cuci Karpet Tanpa Perlu Hantar Dobi. Guna Soda Dan Cuka Je. Hasilnya Nampak Baru, Jimat Duit!

Memang nampak cantik bila ruang tamu misalnya di hiasi karpet  atau permaidani. Kemas, menarik dan cantik. Namun, agak leceh untuk menjaganya, lebih-lebih lagi jika anda mempunyai anak kecil. Pantang leka susu tertumpah, terkena air kencing dan sebagainya lagi.

Nak mencucinya bukan mudah, jika mahu hantar ke dobi mahal dan malas nak mengangkutnya. Jika dibiarkan boleh menjejaskan kesihatan seisi keluarga dek habuk dan kotoran yang melekat padanya.

Sebenarnya ada banyak cara yang boleh kita lakukan sendiri demi memastikan karpet kita terjaga dengan cantik tanpa habuk yang memudaratkan kesihatan.

Buat sendiri saja di rumah. Karpet pun nampak sentiasa cantik, bersih dan tidak cepat rosak.

Langkah-langkahnya:

1. Bersihkan permaidani sekurang-kurangnya tiga kali seminggu dengan menggunakan penyedut debu atau vakum.

2. Cuci permaidani menggunakan sabun khusus sekurang-kurangnya enam bulan sekali bagi menghilangkan bau hapak dan mengembalikan kesegaran.

3. Elakkan permaidani daripada terdedah kepada sinaran matahari langsung kerana ia akan memudarkan warna pada permaidani.

4. Ubah kedudukan permaidani dua atau tiga bulan sekali. Dengan cara ini, bahagian yang kerap dipijak atau menjadi laluan akan berganti kedudukan.

5. Untuk menghilangkan bau hapak pada permaidani, ambil sedikit serbuk soda dan taburkan di atas permaidani. Biarkan selama kira-kira setengah jam dan bersihkan mengguna vakum.

6. Jika bau lebih teruk atau sisa makanan atau cecair, larutkan 20ml cuka dalam campuran air secukupnya kemudian cuci.

7. Cuci dengan cara mengelap menggunakan kain yang dibasahkan dengan larutan tadi. Elak menggunakan berus. Bersihkan kotoran atau bau secepat mungkin kerana semakin lama ia dibiarkan, semakin sukar untuk membersihkannya.

8. Bagi permaidani baru, pastikan tempat dan permaidani benar-benar bersih sebelum dipasang atau dibentangkan bagi mengelak kesan sampingan seperti alahan.

9. Permaidani yang dipasang melapisi keseluruhan ruang, pastikan terlebih dahulu pengudaraan persekitaran ruang benar-benar dalam keadaan baik. Buka pintu atau tingkap jika perlu. Pastikan juga ia tidak berdekatan punca lembap seperti berdekatan bilik air atau tempias hujan. Elakkan menggunakan ruang berkenaan sekurang-kurangnya tiga hari selepas pemasangan.


“Begini Mak Anak Ramai. Mujur Ada Beg Mak Bukan Ayah.” Dr Halina Kongsi Kisah Pakaian Tasha ‘Tertinggal’ Buat Ramai Terhibur!

Bercuti bersama keluarga memang menyeronokkan. Ada sahaja momen indahbuntuk dikenang tak kurang juga yang melucukan. Datin  Dr Halina berkongsi satu cerita yang telah terjadi kepada anak keduanya, Sophea Natasha ketika mereka sekeluarga pergi bercuti baru-baru ini.

Menurut ibu anak  enam ini, ketika mahu check out dari hotel, dia sibuk mengemas baju anak-anaknya untuk disimpan dalam beg.

Setelah itu, Dr Halina telah meminta staff hotel untuk membantu membawa kesemua beg pakaian mereka sekeluarga dibawa turun ke lobby.

Berlaku Insiden lucu bila mana Dr Halina terlupa menyimpan satu salinan pakaian untuk anak keduanya, Tasha yang masih lagi berendam dalam bathtub.  Sebaliknya, yang tertinggal ketika Itu hanyalah beg baju Dr Halina dan sepasang kain telekung.

Dek kerana tiada pilihan, Tasha memilih baju ibunya itu untuk dipakai. Seloroh Dr Halina, Tasha tiada pilihan lain melainkan dia ‘sanggup’ untuk memakai kain telekung.

Alkisahnya tadi.. Kitorg nak check out dah from hotel. Maknya tgh sibuk2 kemas bag.. Brg2 makanan, baju2 kotor, baju2 basah, nak make sure Semua org dah mandi sebelum balik KL, nak susukan yg kecik2 tu… So, bila dah habis packing.. We all mintak tolong hotel staff hantar lah bag kitorg yg kemain byk tu turun bawah dulu… Yg tinggal mak punya bag je sbb mak punya bag tu dah jadi macam catch-all bag.. Mana yg tak de kategori / tertinggal Last minute tu semua masuk bag mak.. Hahaha..

Tapi, maknya lupa ada lagi sorang anak (Tasha lah…) yg masih berendam dlm bathtub tak nak keluar.. Dia diam je.. Tiba2 dia keluar.. Tapi bag semua dah hantar ke lobby.. Yg tinggal, hanyalah baju mak dalam satu2 bag yg masih ada dlm bilik.. Kalau tanak pakai baju tu, kena pakai telekung mak.. Hahaha.. Pilih mana nak..

Sebelum balik singgah kedai runcit beli aiskrim dulu… Van yg nmpk bayang dari cermin kedai tu lah van pekerja Rebung yg kitorg pinjam 🤭

Lega rasanya dah rasanya dpt tgk laut.. Alhamdulillah…

Perkongsian gambar Tasha memakai baju Dr Halina telah mencuri perhatian ramai. Meninjau ruangan komen, rata-rata terhibur membaca perkongsian Dr Halina itu. Tak kurang yang memuji Tasha tetap nampak stailo.


Ni Cara Jalani Umur Bila Dah Masuk 45, 55, 60 Atau 70 Tahun!

Dikurniakan umur yang panjang dan kesihatan yang baik dari tahun ke tahun,  itu juga rezeki dan nikmat  dari Allah buat diri kita yang besar maknanya. Semoga dengan usia yang bertambah, menjadikan setiap kita semakin matang dan semakin hampir denganNya.

Menurut Fudhail bin Iyadh (seorang ulama besar) berkata kepada seseorang yang telah mencapai umur 45, 55, 60, 70 tahun, Maka nasihat Fudhail kepadanya : Berarti kamu sekarang berjalan menuju kepada Tuhanmu dan hampir sampai… Lakukan yang terbaik pada sisa usia senja-mu, lalu akan diampuni dosa-dosamu yang lalu. Tapi jika engkau masih berbuat dosa di usia senjamu, kamu pasti dihukum akibat dosa masa lalu dan masa kini sekaligus…!

Maka para alim ulama memberi nasihat cara menjalani umur yang sudah mencapai 45, 55, 60, 70 tahun:

1. JANGAN banyak BERGURAU dan terjebak dalam hal-hal yang tidak ada manfaatnya untuk akhirat

2. JANGAN berlebih-lebihan, BERHIAS, BERSOLEK, dan BERPAKAIAN

3. JANGANLAH BERLEBIH-LEBIHAN makan, minum, dan berbelanja barang yang kurang diperlukan untuk mendukung amal soleh

4. JANGAN BERKAWAN dengan orang yang tidak menambah iman, ilmu, dan amal kepada kita

5. JANGAN banyak berjalan dan MELANCONG ke sana sini tanpa MANFAATNYA yang dapat mendekatkan diri pada kehidupan akhirat

6. JANGAN gelisah, berkeluh kesah, dan kesal dengan kehidupan sehari-hari. Selalu penuhi diri dengan rasa sabar dan bersyukur

7. PERBANYAK doa mengharap keredhaan ALLAH agar husnul Khatimah (mati dalam kesudahan yang baik) dan dijauhkan dari Su’ul Khatimah (mati yang tak baik)

8. TAMBAHKAN ilmu agama, perbanyak mengingat kematian, dan bersiap menghadapinya

9. Siapkan/tuliskan WASIAT yang berguna untuk kaum kerabatmu

10. Kerap menjalin SILATURAHIM dan mendekatkan hubungan yang telah renggang sebelumnya

11. MINTA MAAF dan berbuat baik terhadap pihak yang pernah dizalimi

12. TINGKATKAN amal SOLEH terutama amal yang dapat terus memberi pahala dan syafa’at setelah kita mati

13. MAAFkan kesalahan orang kepada kita walau seberat apapun kesalahan itu

14. Bereskan segala HUTANG yang ada dan jangan buat HUTANG BARU walaupun untuk menolong orang lain

15. Berhentilah dari melakukan semua MAKSIAT!!!

16. MATA, berhentilah memandang yang tidak halal bagimu

17. TANGAN, berhentilah dari meraih yang bukan hak mu

18. MULUT, berhentilah makan yang tidak baik dan yang tidak halal bagimu, berhentilah dari GHIBAH (mengumpat ), FITNAH, dan berhentilah menyakiti hati orang lain

19. TELINGA, berhentilah mendengar hal-hal haram dan tak bermanfaat

20. Berbaik sangka lah kepada ALLAH atas segala sesuatu yang terjadi dan menimpa

21. Penuhi terus hati dan lisan kita dengan istighfar & taubat untuk diri sendiri, orang tua, dan semua orang beriman, di setiap saat dan setiap waktu

22. Banyakkan bersedekah dan sucikan harta dengan mengeluarkan zakat

Semoga bermanfaat bagi kita semua dan ALLAH lindungi kita dari segala musibah. Aaminn.

Bersabarlah kepada mereka yang sedang di uji dengan kesusahan, kesedihan, kesakitan, kelaparan.

Ya ALLAH.. Angkatlah segala ujian dan musibah ini.

Sumber : Mazni Hrn


Badan Mudah Letih Dan Wajah Kusam, Amalkan Minum  Rebusan Herba Ini. Cara Jimat Dan Berbaloi Untuk Kembali Cergas Dan Anggun!

Semua wanita ingin tampil cantik. Biarpun dah berusia tetap pastikan diri kekal anggun dan cergas.

Bagi yang suka amalan tradisional tentu amalkan  minum air rebusan herba untuk kesihatan tubuh badan.

Lazimnya air rebusan herba ini dikatakan membantu membuang angin, wajah naik seri tidak lagi kusam dan  badan pun jadi lebih ringan.

Apa yang pasti, minum air herba bukan sahaja untuk menyihatkan tubuh badan tapi   penjagaan kecantikan dalaman dan luaran.

Terdapat pelbagai petua air rebusan herba. Barangkali boleh amalkan air rebusan herna ini. Bahan-bahanya pun mudah didapati di rak dapur.

Ikuti lanjut cara penyediaannya.

Air Rebusan untuk :

-Bersihkan rahim

-Buang angin

-Pecahkan lemak

-Naikkan seri muka

-Mengurangkan sengugut

Bahan-bahan :

-Halia (2 ibu jari) Hiris Kasar2

-Kunyit hidup (1 ibu jari)

-Serai (2 batang besar) kalau kecil letak dalam 3-4 batang

-Daun Pandan (4 helai)

-Madu

-Air 3-4 Gelas (kalau gelas kecil letak 4 ye)

*Nak letak sireh pun boleh..Tak letak sebab takde sireh kat umah..

*Boleh letak lebih halia sebab banyak angin dalam badan ni..hehe

Cara-cara :

Masukkan semua bahan-bahan  di atas dalam periuk..renehkan dengan api yang kecil..biar sampai mendidih dalam 15-20 minit..Siap!! bila dah sejuk & nak minum campurkan 1 sudu kecil madu (ikut tahap manis yang anda suka)

Buat ni untuk 2 Cawan ye. Sambil mereneh tu rumah anda pun ada bau  wangi nanti sebab ada daun pandan dalam tu.

Ini cara minum ye. kalau tak selesa ikut cara masing-masing” ok. Minum 1 gelas (suam) pastu off kipas dalam 5-10 minit. Biar badan tu rasa panas & berpeluh sikit. Jangan off lama-lama sgt nanti marah plak suami & famili uols haha. (Berkurung sorang-sorang dalam bilik masa minum ni)

Sumber: Nyd Za


Hulur Bantuan Banjir, Gelagat Siti Nurhaliza Tegur Guru Gimnas, Bikin Netizen Terhibur.

Bak kata pepatah, berat sama dipikul, ringan sama dijinjing yang membawa maksud suka duka sama-sama ditanggung. Tiada paksaan, terpulang kepada individu untuk membantu atau tidak.

Begitu juga dengan insan yang prihatin ini, penyanyi popular tanah air, Datuk Seri Siti Nurhaliza tampil menghulurkan bantuan kepada mangsa banjir di terutama di kampung halamannya, Kuala Lipis, Pahang.

Dalam pada itu, menerusi Instagram @ctdk, berkongsi video momen secara tidak sengaja berjumpa dengan salah seorang gurunya ketika menghulurkan bantuan mangsa banjir.

Apa yang menarik perhatian netizen, gelagat lucu penyanyi itu bersahaja menegur gurunya berbangsa cina itu. Guru berkenaan tidak mengenalinya kerana itu memakai pelitup muka.

Namun, guru yang pernah mengajarnya ketika menyertai sukan gimnas sewaktu di sekolah hanya menyedari akan hal itu setelah salah seorang penduduk di situ memaklumkan bahawa individu yang menegurnya adalah Siti Nurhaliza. Mereka saling berkongsi kenangan lama sewaktu menyertai gimnas.

Momen jumpa guru gimnas

Sewaktu ke Kuala Lipis baru-baru ini, saya singgah di Taman KSM, menghantar bantuan di sini. Bantuan diletakkan di rumah seorang aunty berbangsa Cina yang menjadi tempat pengumpulan dan pengagihan bantuan untuk warga taman tersebut. Sepanjang saya di rumahnya, beliau memang tidak perasan saya.

Saya juga berborak-borak dengan penduduk di taman tersebut, kemudian lalu seorang wanita berbangsa Cina juga, yang saya memang kenal sewaktu zaman sekolah. Beliau juga tidak perasan saya.

Sepanjang berada di sana, saya memang memakai pelitup muka (mask) dan akhirnya barulah terjadi sesi jejak kasih kami. Guru gimnas saya rupanya dan saya juga tidak perasan (maklumlah dah lama sangat).

Begitulah cerita, sesekali pulang ke daerah kenangan, banyak kenangan mengusik jiwa.

I kenal u la, u tak kenal i

Meninjau di ruangan komen, rata-rata netizen terhibur dengan sikap penyanyi kesayangan ramai itu yang begitu ‘humble’ ketika melawat mangsa banjir di negeri kelahirannya.


Kena Cuba Praktik 4 Langkah Ini Jika Sinki Tersumbat. Cukup Mudah!

Masalah sinki tersumbat  menyebabkan segala kerja di dapur terbantut. Memang geram dibuatnya terutamanya jika sudah pelbagai cara dicuba tapi sinki masih tidak mengalirkan airnya.

Jika berdepan masalah ini untuk sekian lagi, cuba kaedah yang disarankan oleh Mat Isa Muhamad Nor dalam Facebook beliau.

1.  Gunakan soda untuk mengatasi masalah sinki.

Boleh dibeli di kedai hardware. Ada yang menyarankan mengguna soda bikarbonat tapi kesannya  tidak sekuat soda jenis ini. Bentuk soda ini keping-keping. Elakkan menyentuh bahan ini kerana boleh melelas tangan.

2. Masak air. Saya guna bekas paling besar. Lagi besar lagi banyak air, bermakna lagi banyak air boleh mencuci paip  yang tersumbat tu.

3. Kemudian, letak soda dalam lubang sinki seperti dalam gambar. Tunggu air menggelegak lalu tuangkan air panas tadi dan lihat soda bertindak balas.

4. Sudah selesai air turun, buka paip air  untuk membolehkan kekotoran dalam saluran yang melekat itu keluar.

Sumber:  Mat Isa Muhamad Nor (facebook)